Россиялик блогер Илья Варламов Тошкентда: у Расул Кушербаев билан учрашди - 30.07.2021, Sputnik Ўзбекистон\nРоссиялик таниқли блогер Илья Варламов Тошкентга келди. 30.07.2021, Sputnik Ўзбекистон\nТОШКЕНТ, 30 июл — Sputnik. Россиялик таниқли блогер Илья Варламов Instagram саҳифасида Тошкент марказий кўчаларида суратга олган расм ва видеоларни жойлаштирди.Журналист Ўзбекистонга бир неча кун олдин келди ва пойтахт метросидан фойдаланишга улгурди. Шунингдек, Ислом Каримов ҳайкали олдига бориб, аҳоли билан суҳбатлашди.Варламов аккаунтидаги расмларга қараганда, у тошкентликларнинг турмуш тарзини кузатиб, шаҳар кўчаларини ўрганмоқда.Шунингдек, россиялик блогер депутат Расул Кушербаевдан интервью олгани ҳам маълум. Бу ҳақда депутат Telegram-канал орқали маълум қилди.Блогерни Тошкентга келишнинг сабаби ҳозирча номаълум. Таъкидланишича, у Ўзбекистон ҳақида навбатдаги лойиҳа устида ишламоқда, тафсилотларини ошкор қилмади.Эслатиб ўтамиз, ўтган йил қиш мавсумида таниқли россиялик блогер урбанист Илья Варламов Самарқандга ташриф буюриб, унинг сайёҳлик инфратузиламасидан қониқмаганди.Варламовнинг сўзларига кўра, “Живой журнал”да унинг Самарқандга саёҳати ҳақида мақола нашр этилишидан бир кун ўтиб, шаҳарда “иш қайнаб кетган”. Амалдорлар блогер кезган жойларда бўлиб, у танқид қилган камчиликларни тузатишган.“Бир тарафдан, бу жуда ажойиб. Танқидга яхши ва тўғри муносабат. Бошқа тарафдан, шаҳар бўйлаб жуда юзаки сайр қилганимдан хижолатдаман. Агар ўзбек амалдорлари камчиликларини шунчалик тезкор ислоҳ қила олишларини билганимда, томошага жиддийроқ ёндошган бўлардим. Умуман олганда, бу мендаги камчилик. Узр сўрайман”, - дея ёзган Илья Варламов.\n16:40 30.07.2021 (янгиланди: 17:01 30.07.2021)\n© Sputnik / Александр Натрускин / Фотобанкка ўтиш"НеФорум" блогеров в Москве\nРоссиялик таниқли блогер Илья Варламов Тошкентга келди.\nТОШКЕНТ, 30 июл — Sputnik. Россиялик таниқли блогер Илья Варламов Instagram саҳифасида Тошкент марказий кўчаларида суратга олган расм ва видеоларни жойлаштирди.\nЖурналист Ўзбекистонга бир неча кун олдин келди ва пойтахт метросидан фойдаланишга улгурди. Шунингдек, Ислом Каримов ҳайкали олдига бориб, аҳоли билан суҳбатлашди.\nВарламов аккаунтидаги расмларга қараганда, у тошкентликларнинг турмуш тарзини кузатиб, шаҳар кўчаларини ўрганмоқда.\nШунингдек, россиялик блогер депутат Расул Кушербаевдан интервью олгани ҳам маълум. Бу ҳақда депутат Telegram-канал орқали маълум қилди.\nБлогерни Тошкентга келишнинг сабаби ҳозирча номаълум. Таъкидланишича, у Ўзбекистон ҳақида навбатдаги лойиҳа устида ишламоқда, тафсилотларини ошкор қилмади.\nЭслатиб ўтамиз, ўтган йил қиш мавсумида таниқли россиялик блогер урбанист Илья Варламов Самарқандга ташриф буюриб, унинг сайёҳлик инфратузиламасидан қониқмаганди.


август 23, 2018 12:59 Asia/Tashkent\nХузистон вилоятининг муҳим туманларидан бири Дизфул минтақаси саналади.\nМазкур икки муҳим дарёнинг мавжудлиги, Диз тўғони ва унинг кўли минтақа қишлоқ хўжалигининг ривожланишида катта ижобий таъсир кўрсатган. Айтиш лозимки, қишлоқ хўжалигини механизациялаштириш ва янги лойиҳалардан фойдаланиш ушбу соҳанинг тараққиёти ва минтақа ободонлиги учун керакли шароитларни яратган. Шу сабабдан ҳам Дизфул тумани қишлоқ хўжалиги маҳсулотларини етиштиришда Хузистон вилоятининг муҳим марказларидан бири ҳисобланади.\nДизфул иқтисодининг асосини қишлоқ хўжалик маҳсулотлари, чорвачилик ва саноат корхоналари ташкил этишади. Қишлоқ хўжалик соҳаси кенг ривожлангани учун ҳам туман аҳолисининг акасарияти ушбу соҳада фаолият кўрсатишади. Дизфул тумани Дон маҳсулотлари, қанд лавлависи, полиз маҳсулотлари, кунгабоқар ўсимлиги, карам, сабзи, зайтун, узум, зийнат берувчи гуллар, шакар, тери, жун, сут маҳсулотлари ва саноат корхоналари ишлаб чиқарувчи маҳсулотлар билан, нафақат минтақа бозорларини, балки Эроннинг бошқа вилоятларини ҳам таъминлайди.\nҚадрли мухлислар, сиз муқаддас Машҳад шаҳридан эфирга узатилаётган ярим соатлик тонги дастуримизда "Биз билан Эронга келинг!" рукни остидаги туркум эшиттиришнинг янги сонини тинглаяпсиз. Ушбу эшиттиришнинг матнини ўқиш ва садосини тинглаш имконига сиз радиомизнинг интернет сайти Parstoday .com /uz орқали хоҳлаган пайтда эга бўлишингиз мумкин. Азизлар, радиомизнинг ҳаво тўлқинларидан йироқлашманг. Эшиттиришимиз давом этади.\nЭронда диққатга сазовор жойлар жуда кўп ва хилма-хилдир.\nАгар кимдир Эроннинг диққатга сазовор жойлари билан танишишни хоҳласа, унга камида уч ой керак бўлади.\nДарҳақиқат, саёҳат дастури,ҳар доимгидек, вақт, имконият ва сайёҳнинг истаклари билан боғлиқ, албатта.Эрон қизиқарли саёҳат учун қулай турли имкониятларга эга учта мамлакатдан биридир. Беҳисоб музейлар,гўзал боғлар, бозорлару турли тижорат марказлари, зиёратгоҳлар. Чиройли кўчалар, тарихий обидаларга эга Теҳрондан ташқари сайёҳларга аввало Исфаҳон, Шероз, Машҳад шаҳарларини, сўнг Кирмоншоҳ, Табриз, Язд, Кирмон,Шуш шаҳарларини, шунингдек,Гилон ва Мозандарон, Оби Гармнинг ям-яшил ва чиройли қирғоқларини, гуллаётган Ардабилни, Ҳамадон ғорларини, Киш оролининг гўзал қирғоқларини томоша қилиш тавсия этилади.Мамлакат бўйлаб саёҳат қилиш учун турли транспорт имкониятлари, яъни самолёт, поезд, автобус, такси каби транспорт турлари мавжуд.Шуниси эътиборлики, ички транспорт йўналишлари баҳоси бошқа мамлакатларникидан анча арзон нархда.Бироқ, транспорт турини танлаш сайёҳнинг имкониятларига боғлиқ бўлиб қолишидан ташқари , йўналишга, яъни у танишмоқчи ва кўрмоқчи бўлган жойга ҳам боғлиқдир.Ҳар бир сайёҳ ўз вақтини яхши ўтказиш учун ички туристик сайёҳлик бўлимларига ёки ҳеч бўлмаса шундай фирмалардан маслаҳат олмоғи лозим.


АҚШ президенти рейтинги рекорд даражада пасайиб кетди\n09:24 / 20.03.2017\nАйни вақтда АҚШ президенти Дональд Трампга ишонч рейтинги у президент лавозимини эгаллаётган даврдаги рекорд даражада паст кўрсаткичга тушиб кетди. Бундан Gallup жамоат фикрини ўрганиш институти ўтказган ижтимоий сўровнома натижалари дарак бермоқда.\nАйни вақтда Трамп ва Хиллари Клинтонга ишонч рейтинги тенглашган. Ҳозирда иккала сиёсатчининг фаолиятини сўралганлардан 37 фоизигина қўллаб-қувватлайди, 58 фоизи эса салбий муносабатда. Трамп учун бу натижа инаугурациясидан кейин энг паст натижа бўлди, ўшанда уни 45 фоиз сўралганлар қўллаб-қувватлаётганди, яна шунча фоиз одам унга ишончсизлик билдирганди.\nТрампга ишонч даражаси сайловолди пойгаси вақтида ҳам унча баланд бўлмаган, бироқ у АҚШ сайлов тизимининг ўзига хос жиҳатларидан фойдаланиб, "иккиланиб турган" штатлар ҳисобига Хиллари Клинтонни ортда қолдирганди.\nДональд Трамп ишонч рейтинги


Кристиан Бентеке: «Мен симуляция ишлатмадим, ҳакам пенальти белгилаб тўғри қилди» - Спорт UZ - Скачать музыку бесплатно новинки музыки 2016-2017\n«Ливерпуль» жамоаси ҳужумчиси Кристиан Бентеке Англия чемпионатининг 29 турида «Кристал Пэлас»га қарши учрашув (2:1) натижасини ҳал қилган шубҳали пенальти ҳақидаги фикрларини билдириб ўтди. «Ўша вазиятда рақиб менга тегди ва йиқилдим. Бу шўнғиш эмасди. Ҳакам барчасини яхши кўриб турганди ва тўғри қарор қабул қилди. Жамоага ҳамиша ёрдам беришга тайёр туриш керак. Мен ўзимга ишондим ва ўйинни ғалабага олиб бориш учун ҳаракат қилдим», – дейди Бентеке. Эслатиб ўтамиз, ўйинда 1:1 ҳисоби сақланиб турилганида, ўйинга қўшиб берилган дақиқаларнинг охиргиси ўтиб бораётганида Бентеке рақиб жарима майдонига кириб борди ва йиқилиб, пенальти ишлади. Ҳакам томонидан белгиланган 11 метрлик жарима зарбасини унинг ўзи аниқ амалга оширди ва жамоасига ғалаба келтирди. Бу ғалабадан кейин «Ливерпуль» 44 очко билан 7-ўринни эгаллаб турибди. «Кристал Пэлас» 33 очкоси билан 15-ўринга тушиб кетган. - деб хабар бермоқда Stadion.uz нашри.


Рамазон суҳбатлари (25): Ҳақларни адо этиш ва зулмлардан зиммани поклаш\nBy Исмоил Муҳаммад Яъқуб on 05/17/2020 МАҚОЛАЛАР РАМАЗОН СУҲБАТЛАРИ\nҲақларни адо этиш ва зулмлардан зиммани поклаш\nРўзадор киши тутган рўзаси, ўқиган намози, қилган дуоси ва берган садақасидан унумли фойда олиши учун муҳим бир жиҳатга эътибор қаратиши зарур. У ҳам бўлса зиммасидаги ўзгалар ҳаққини адо этиши, бировлар билан олди-берди ва муносабатларидаги ноҳақликларини бартараф этишидир. Рўза тутган ҳолда одамларга зулм қилишдан тийилмас экансиз, шубҳасиз, бу ишингиз рўзанинг савобига путур етказади. Савобларингиз сиз зулм қилган кишиларга олиб берилади. Бақара сурасидаги рўза ҳақида келган оятлардан кейин бевосита ушбу оятлар келиши ҳам шу маънони кўрсатади:\n«Бир-бирингизнинг мол-дунёларингизни ноҳақ йўллар билан еманг! Одамларнинг молларидан бир қисмини ҳаром йўл билан ейиш учун гуноҳлигини билатуриб, ҳокимларга пора узатманг!» (Бақара, 188).\nСурада рўза ва унинг аҳкомлари зикр қилингандан сўнг, одамларнинг молларини ноҳақ йўллар билан ейишдан огоҳ этилдик. Бир ўйлаб кўринг, рамазонда рўзадор бўлганингиз учун ҳалол овқатни ейишдан ўзингизни тиясиз, ҳолбуки у таом аслида сизга ҳалол эди. Шундай экан, қандай қилиб аслида ҳам ҳаром бўлган ўзгаларнинг молларини ноҳақ йўл билан ейишга журъат этасиз?!\nЗиммангиздаги одамларнинг ҳақ-ҳуқуқларини адо этмасликдан сақланинг. Шу сабабдан мен аввало ўзимга, сўнг сизга баъзи ҳақ-ҳуқуқларни эслатмоқчиман.\nАллоҳ ва Расулининг ҳаққидан сўнг энг катта ҳақ ота-онанинг ҳаққидир. Ҳа, ота-онанинг ҳаққи! Рўзадор ҳолатингизда ҳам, бошқа ҳолатда ҳам, умуман ҳар қандай ҳолатда ота-онага оқ бўлманг. Ота-онага оқ бўлиш катта гуноҳ ва ёмон амал, айниқса бу муборак ойда гуноҳи янада каттароқ ва оғирроқ бўлади. Сиз рўза тутиш билан бир қаторда ҳақ-ҳуқуқларга риоя этишга ҳам буюрилгансиз. Ота-онага оқ бўлиш рўзага таъсир қилади. Тўғри, рўзангиз очилмайди, аммо рўзанинг савобидан айриласиз. Рўза тутган ва Аллоҳнинг китобини тиловат қилган мўминга бундай ишлар ярашмайди. Аллоҳ таоло китобида ота-онага яхшилик қилишга, уларни норози қилмасликка, ҳатто уларга уф тортмасликка буюрган.\nАллоҳ айтади: «Айтинг: “Келинглар, Парвардигорингиз сизларга ҳаром қилган нарсаларни тиловат қилиб берай. У зотга бирон нарсани шерик қилманг, ота-онага яхшилик қилинг”» (Анъом, 151).\nОта-онага яхшилик қилинг. Уларнинг ҳақларини адо этинг.\nҚариндошларнинг ҳам сизнинг устингизда ҳақлари бор. Қариндош-уруғчилик алоқасини узган киши лаънатга қолади. Аллоҳ таоло айтади:\n«Агар иймондан юз ўгирсангиз, катта эҳтимолки, ерда бузғунчилик қиласиз ва қариндош-уруғларингиз билан алоқани узасиз. Ундай кимсаларни Аллоҳ лаънатлаб, қулоқларини кар, кўзларини эса кўр қилиб қўйган» (Муҳаммад, 22-23).\nҚариндош-уруғчилик риштасини узган киши лаънатланган. Рўзадор бўлатуриб қандай қилиб ўзингизни лаънатга гирифтор қиласиз? Расулуллоҳ саллаллоҳу алайҳи ва саллам дедилар: «Аллоҳ таоло халқларни яратган вақт силаи раҳм туриб, арш устунларидан бирига осилди ва: “Эй Раббим, Сендан қариндош-уруғчиликни узишдан паноҳ сўраб шу ўринда турибман”, деди. Аллоҳ таоло унга деди: “Силаи раҳм қилганни Ўзимга яқин қилиб, силаи раҳмни узгандан алоқани узишим сени рози қиладими?” Силаи раҳм: “Ҳа, албатта (рози қилади)”, деди. Аллоҳ таоло: “Унда шундай қиламан”, деди». Шунинг учун силаи раҳм айтар экан: «Ким менинг риштамни боғласа, Аллоҳ у билан ришта боғлайди, ким менинг риштамни узса, Аллоҳ ундан риштасини узади». Бу ҳадисда бироз заифлик бўлса ҳам, шу маънода келган бошқа ҳадислар унинг мазмунини қўллаб-қувватлайди. Қариндош-уруғчиликни узишдан ўта эҳтиёт бўлинг. Гарчи қариндошлар алоқани узса ҳам, сиз узманг. Чунки Пайғамбар саллаллоҳу алайҳи ва саллам айтганлар: «Силаи раҳм қилиш сиз билан борди-келди қилиб турган қариндошингизга яхшилик қилиш эмас, балки сиз билан алоқани узган қариндошингиз билан алоқа қилишингиздир».\nОпа-синглингиз, ака-укангиз билан борди-келди қилинг. Гарчи улар алоқани узсалар ҳам, сиз уларни зиёрат қилаверинг. Ота-онага яхшилик қилинг. Айниқса рамазон ойида бунга кўпроқ эътибор беринг.\nҚўшнининг ҳаққини ҳам унутманг. Чунки Пайғамбар саллаллоҳу алайҳи ва саллам “Жаброил менга қўшнига яхшилик қилишни кўп тайинлаганидан ҳатто қўшниларни бир-бирига меросхўр қилармикан деб ўйлаб қолдим“, дедилар. Раббимиз қўшнига яхшилик қилишга буюриб: «Аллоҳга бандалик қилинглар ва Унга ҳеч нарсани шерик қилманглар!» (Нисо, 36) дегач, оят давомида хоҳ қариндош, хоҳ бегона бўлсин, ҳар қандай қўшнига яхшилик қилишга буюрди. Қўшнига яхшилик қилишга аввало Раббимиз амр этди, Жаброил алайҳиссалом қаттиқ тайинлади. Пайғамбар саллаллоҳу алайҳи ва саллам ҳам: “Ким Аллоҳга ва қиёмат кунига иймон келтирган бўлса қўшнисига яхшилик қилсин“, дедилар.\nАбу Зар разияллоҳу анҳуга: «Эй Абу Зар, шўрва қилсанг, сувини кўпроқ сол, қўшнингга ҳам берасан», дедилар.\nВа яна: «Эй аёллар, гарчи қўйнинг туёғи бўлса ҳам қўшнингизга таом чиқаришни арзимас санаманг», дедилар.\nҲеч бир аёл шунга ўхшаган нарсани қўшнисига чиқаришни арзимас санамасин. Ўз навбатида ҳеч бир аёл шунга ўхшаган нарсани қабул қилишдан ор қилмасин.\nЭй аёллар, қўшнингизга оз ва арзимас нарса бўлса ҳам эҳсон қилишдан тортинманг. Гарчи кофир бўлса ҳам қўшнининг ҳаққи бор. Абдуллоҳ ибн Амр ибн Ос разияллоҳу анҳумо хонадонида қўй сўйилса, уйдагиларига: «Яҳудий қўшнимизга ҳам бердингларми? Яҳудий қўшнимизга ҳам чиқардингларми?» дер эди.\nТопганингизга Аллоҳ барака берсин, шундай ишларга ҳам эътиборли бўлинг. Ҳақларни эгаларига адо этинг. Ота-она, қариндош-уруғ, қўни-қўшни, камбағал-мискин, бева-бечоралар ҳақларини унутманг. Сафарда бўлсангиз, ҳамроҳларингиз ҳаққини ҳам унутманг. Баъзи уламолар оятда келган «яқин қўшни»дан мурод сафардаги ҳамроҳдир деганлар. Такси ё бирон машинада кетаётган пайтингизда йўлда тўхтаб, бирон енгил егулик ёки ичимлик сотиб олмоқчи бўлсангиз, имкони бўлса машинадаги ҳамроҳларингизга ҳам қўшиб олинг. Баъзи уламолар қариндош қўшни ва ён қўшни ҳақидаги оятда келган «ён қўшни»дан мурод умр йўлдошдир, деганлар. Дарҳақиқат, хотинга яхшилик қилиш тўғрисида бир қанча оят ва ҳадислар келган.\nАллоҳ таоло айтади: “Уларга яхши муомалада бўлинглар” (Нисо, 19).\n“Сўнгра (оилани) яхшилик билан сақлаш ёки чиройли суратда ажрашиш (лозим)” (Бақара, 229).\nПайғамбар саллаллоҳу алайҳи ва саллам: “Хотинларга яхши муомала қилишни васият этаман“, деганлар.\nХотиннинг зиммангиздаги ҳақларидан бири унга яхшилик қилмоғингиздир. Ишдан қайтганингизда хотинингиз кайфиятини туширадиган тарзда хўмрайиб, қовоқ уйиб кириб келманг. Аксинча, уйга очиқ чеҳра ва табассум билан киринг.\nЯхши амаллардан биронтасини ҳам арзимас санаманг. Ҳатто биродарингизга очиқ чеҳра билан йўлиқишни ҳам кам санаманг. Биродарингизни табассум билан қарши олишингиз ҳам садақа ҳисобланади. Рўзадор маҳалингизда бундай садақалар ажридан кўп-кўп жамғариб олинг. Чунки булар номаи аъмолингизга ёзилади. Ёзилган амаллардан қиёмат куни масъул бўласиз. Рамазон ойида яхши амалларни қилишга ва уларни ғанимат билишга ҳарис бўлинг.\nАллоҳ таоло барчамизни яхшиликларга муваффақ қилсин. Омин.\n Бухорий (4830) ва Муслим (2554) ривояти.\n Бухорий ривояти, 5991.\n Бухорий (6014) ва Муслим (2624) ривояти.\n Бухорий (6019) ва Муслим (48) ривояти.\n Муслим ривояти, 2625.\n Бухорий (2566), Муслим (1030) ривояти.\n Абу Довуд (5152), Термизий (1943) ва Байҳақий «Маърифат ас-сунан вал-осор»да (6/214) ривоят қилган. Албоний «Саҳиҳ ат-тарғиб ват-тарҳиб»да (2574) саҳиҳ деган.\n Бухорий (3331), Муслим (1468) ривояти.\nAvvalgi maqolaТажвид дарслари | 21 | Лозим мади | Муҳаммад Умар\nKeyingi maqola Рамазонни қадрлаш (25): Рамазон ва истиғфор (2)


“Авесто”даги бадантарбия машғулотидан ФОТОГАЛЕРЕЯ / Olamsport.com\nТеглар : БадантарбияХоразмУрганч\nБугун эрталаб Урганч шаҳридаги “Авесто” боғ-мажмуасида ўзига хос югуриш ва бадантарбия машғулотлари ўтказилди.\nЎзбекистон Республикаси Вазирлар Маҳкамасининг “Ўзбекистонда соғлом турмуш тарзини кенг тарғиб қилиш ва аҳолини жисмоний тарбия ва оммавий спортга жалб қилиш тўғрисида”ги қарорига асосан, юртимизда аҳолининг турли қатлами ўртасида соғлом турмуш тарзини кенг тарғиб қилиш тизимини йўлга қўйиш, бунинг баробарида, ёш авлодни ёт иллатлардан асраш, қолаверса, маҳаллалардан тортиб, таълим муассасалари, корхона ва ташкилотларда жисмоний тарбия ва спортни оммавийлигини оширишда дастуриламал вазифасини ўтамоқда.\nДиёримизда мазкур қарор ижросини тўлақонли таъминлаш мақсадида изчил изланишлар олиб борилаётир. Бинобарин, Ўзбекистон Жисмоний тарбия ва спорт вазирлиги ташаббуси билан “Спорт тарғиботини ўзимиздан бошладик, сиз ҳам сафимизга қўшилинг!” шиори остида йўлга қўйилган спорт тадбирлари юртимиз бўйлаб кенг қулоч ёймоқда.\nЖумладан, Урганч шаҳридаги “Авесто” боғ-мажмуасида ўзига хос югуриш ва бадантарбия машғулотлари ўтказилди. Унинг эътиборли томони шунда бўлдики, ушбу тадбирларда Хоразм вилояти Жисмоний тарбия ва спорт бошқармаси, бошқарма тизимидаги таълим муасссасалари, спорт мактабларининг раҳбарлари, масъул ходимлар ҳамда методистлар ҳамжиҳатликда иштирок этдилар.\nТабиийки, ўтказилган югуриш ва бадантарбия машқлари вилоят маркази аҳолиси, асосан, ёшларни бефарқ қолдирмади. Улар машғулотларни бевосита кузатиб, унинг инсон учун фойдали жиҳатларини кўнгилдан ҳис қилишди.\n- Турли касалликларнинг олдини олишда жисмоний тарбия ва спорт муҳим аҳамият касб этади, - дейди Хоразм вилояти Жисмоний тарбия ва спорт бошқармаси бошлиғи Шокир Мадаминов. - Айниқса, соғлиқни, саломатликни бир меъёрда сақлашда бадантарбия ва ҳаракатдан яхши восита бўлмаса керак. Ҳар куни белгиланган масофага югуриш, ўз вақтида бадантарбия билан шуғулланиш одамга фақат ва фақат наф келтиради. Шундай экан, ҳар бир киши бадантарбия машғулотини кундалик одатига айлантирмоғи зарур. Демак, “Спорт тарғиботини ўзимиздан бошладик, сиз ҳам сафимизга қўшилинг!”.\nИкром ХУДОЙБЕРГАНОВ тайёрлади /Урганч/\nХонқа туманидаги спорт мажмуаси замонавий кўринишга келтирилмоқда 0\nХоразм вилояти жисмоний тарбия ва спорт бошқармасига янги раҳбар тайинланди 0\nСардобадан Янгиерга эвакуация қилинган аҳоли тонгни бадантарбия билан бошлади 0


Гулнора Каримова руҳий касалхонадами? « Ўзбекистон Халқ Ҳаракати\nГулнора Каримова руҳий касалхонадами?\n21 September 2016 - 13:57\nМарҳум президент Каримовнинг изсиз йўқолган катта қизи Гулнора Каримова руҳий касалликлар клиникасига жойлаштирилган бўлиши мумкин. Бу ҳақда ўз манбаларига таянган ҳолда марҳум президентни қўллаб-қувватлаш учун Facebook.com ижтимоий тармоғида ташкил қилинган «Здоровья Каримову» номли гуруҳ администратори хабар берган.\nУнинг сўзларига кўра, тафсилотлар унга маълум эмас, бундан ташқари унинг ўғли Ислом Каримовда (президентнинг набираси) у билан алоқага чиқиш имконияти йўқ.\nУшбу гуруҳ администратори ҳали президент ўлими расман эълон қилинишидан аввал саҳифада суний қон айлантириш мосламаси ўчирилганини ва Каримовнинг жанозаси Самарқандда бўлиб ўтиши ҳақида хабар жойлаган эди. Бу эса унда ишонмаслик мумкин бўлган, аммо эътибор қаратишга арзийдиган ўз ишончли ахборот манбалари борлигини билдиради.\nЭслатиб ўтамиз, дафн маросимидан олинган суратларга кўра, Гулнора Каримова ўзининг сингли Лола Каримова-Тиллаевадан фарқли ўлароқ отаси билан видолашув маросимида иштирок этмади.\nГулнора Каримова жамоат назаридан 2013 йилда йўқолган эди. Оврўпада унга нисбатан қатор коррупция жиноятлари учун жиноий ишлар очилгач у Ўзбекистонда норасмий уй ҳибсига жойлаштирилган. Шундай кейин у фаол равишда ўз оила аъзолари, шунингдек юқори лавозимли мансабдорлари ва Миллий хавфсизлик хизмати раҳбарлари ҳақидаги маълумотларни ўзининг Твиттер-аккаунти орқали фош қила бошлаган эди. Каримовани интернетдан маҳрум қилиб, тўлиқ изоляция режимига ўтказгунга қадар, у кўплаб фош қилувчи маълумотларни тарқатишга улгурди. Ўшандан буён у ҳақда аниқ бир хабар йўқ.\nКаримованинг йирик коррупция операциялари бўйича шериклари бир неча суд жараёнлари давомида маҳкамага тортилиб узоқ муддатларга озодликдан маҳрум қилинди. Улар ҳақиқатдан ҳам жазони ўтаяптими ёки йўқ – бу маълум эмас. Маҳкамага тортилганлардан бири Екатерина Клюевани айблов ҳукми чиқарилгандан сўнг шаҳарда кўришган.


Ҳамкасблар, японлар ўзбекча газета ўқимайди, деб адашманг\nШайбон Япониянинг Тошкентдаги элчихонаси Ўзбекистон оммавий ахборот воситаларини ёлғон маълумот тарқатишда айблади.\nГап шундаки, Ўзбекистон марказий газеталарида чет эл расмийларининг Андижон воқеаларига билдирган муносабатлари чоп этилмоқда. Ўзбекистон Миллий ахборот агентлиги тайёрлаган шундай материаллардан бирида қуйидаги сўзлар бор: “Япония Ташқи ишлар вазирлигининг Марказий Осиё ва Кавказ бўлими директори Мичин “оммавий ахборот воситалари хаёлига келганини айтиб, ўз билганича турли уйдирмалар тўқимоқда” деб ҳисоблайди. Шу муносабат билан у Ўзбекистон раҳбари ўтказган матбуот анжумани муҳим ва ўз вақтида бўлганини, рўй берган фожеали воқеалар ва вазиятни ҳал этиш бўйича кўрилган чора-тадбирлар юзасидан анжуманда аниқ тушунтиришлар берилганини қайд этди”.\nЯпония элчихонаси эса мамлакат ТИВ вакили Мичии бу мазмунда ҳеч қандай баёнот бермаганини маълум қилиб, эътироз билдирди.\n“Япония Ташқи ишлар вазирлигининг Марказий Осиё ва Кавказ бўлими директори жаноб Р. Мичии на “Народное слово” ва “Правда востока”, на “Тошкент ҳақиқати” газеталарига, айни пайтда Миллий ахборот агентлигига ҳам интервью бермаган. Айни кўринишдаги баёнот билан бошқа жойда ҳам чиқиш қилмаган. Япония томони ўз таажжубини билдирган ҳолда бу каби ҳақиқатан йироқ маълумотнинг матбуотда чоп этилгани юзасидан таассуф изҳор этади”, - дейилади элчихона тарқатган баёнотда.\nБундан бир неча йил муқаддам ҳам юқоридаги каби ҳолат юз берганди. Европа тикланиш ва тараққиёт банкининг Ўзбекистон пойтахтида ўтказилган йиллик йиғилиши пайтида “Ҳьюман райтс уотч” ташкилоти директори журналистлар билан учрашганди. Бу учрашув тафсилотлари ва директор айтган айрим сўзлар Ўзбекистон радиоси орқали эфирга узатилганди.\nШундан сўнг “Ҳьюман райтс уотч” директори радио ходимлари унинг сўзларини ўзларига маъқул ҳолда мутлақо нотўғри таржима қилгани юзасидан эътироз билдирганди.


24.06.20 10:58\tmsk\nСуриядаги жанггари . Rusvesna.su сайти фотосурати\nЎзбекистон Ички ишлар вазирлиги Тошкент шаҳар ва Тошкент вилоятида яширинча фаолият юритиб келган халқаро “Тавҳид ва жиҳод катибаси” террорчилик ташкилотининг (“Тавҳид ва жиҳод” Ўзбекистон ва Россияда тақиқланган ташкилотлар рўйхатига киритилган) тарафдорларини фош этгани тўғрисида ҳисобот берди. Оператив тадбирлар тўғрисида ҳуқуқни муҳофаза қилиш идорасининг сайти маълум қилмоқда.\nИчки ишлар органлари ходимлари маълумотига кўра, мазкур шахслар ҳозирда Сурияда халқаро террорчилик ташкилоти, ТЖК сафида фаолият юритаётган Ўзбекистон Республикаси фуқароси, 2001 йилда Тошкент шаҳрида туғилган А. Абдуқаҳҳоров ва унинг раҳнамоларининг ғоявий таъсирига тушиб, интернет орқали экстремистик мазмундаги видеороликларни муҳокама қилиб, “ҳижрат” ва “жиҳод” амалларини бажариш мақсадида Сурия Араб Республикасига чиқиб кетишни режалаштирганлар.\nТошкент шаҳрининг Олмазор, Учтепа, Чилонзор, Яккасарой ва Сирғали ҳамда Тошкент вилоятининг Зангиота тумани ҳудудидаги 25 та манзилда тинтув тадбирлари ўтказилди ва натижада 25 нафар шахс қўлга олинди. Ушбу шахслар орасида уч нафари муқаддам терроризм ва экстремизм билан боғлиқ жиноят содир этиб, жазо муддатини ўтаб чиққан. Экстремизмда гумонланувчиларни қўлга олишда ИИВ, Ўзбекистон Давлат хавфсизлиги хизмати ҳамда Тошкент шаҳар ДХХ ва ИИБ бошқармалари ходимлари қатнашганлар.\nҚўлга олинганларга нисбатан Ўзбекистон Жиноят кодексининг 244-2 моддаси биринчи қисми (“Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш”) бўйича жиноят иши қўзғатилган.\nЭслатиб ўтамиз, жорий йилнинг февраль ойида Тошкентда иккита рейд ўтказилиб, террорчилик фаолиятига ўргатишда гумонланган “Тавҳид ва жиҳод катибаси” ташкилотининг қирқ нафардан зиёд тарафдорлари қўлга олинганди.\nҲиндистон ўзининг қирувчи самолётлари ва жанггавор вертолётларини Хитой чегарасига олиб келди


Сўнгги янгиланиш: 11 Феврал, 2008 - Published 15:29 GMT\nБи-би-си меҳмони - ўзбекистонлик таниқли ижодкор, шоир, сиёсатчи Ёдгор Обид\nЁдгор Обид ўнга яқин шеърий асарлар муаллифидир\nТаниқли шоир 1940 йилда Тошкент туманининг Кўктерак мавзейида туғилган. Максим Горький номли Москва адабиёт институтида таҳсил олган.\n"Оққуш эртаги" номли биринчи тўплами 1973 йилда чоп этилган. 10 га яқин шеърий ва қатор таржима асарлар муаллифи.\nНаманган, Ўш-Ўзган фожеаларидан қаттиқ таъсирланган ижодкор уларни минг бир изтироб билан ўз асарларида акс эттирган.\nЁдгор Обид Тожикистоннинг Шоҳидон майдонида кечган намойишларда ҳам Ўзбекистон зиёлий демократлари номидан бориб, нутқ сўзлаган.\nИжодкор 1991 йилдаги талабаларнинг оммавий норозилик намойишлари пайтида ҳам беҳуда қон тўкилишининг олдини олиш йўлида заҳмат чеккан инсонлардан биридир.\nЁдгор Обид Қорабоғ фожеаси даврида озарбайжонликларни қўллаб-қувватлаш мақсадида тузилган Қорабоғ қўмитасига ҳам раислик қилган.\nШоирнинг айтишича, шеърлари, айниқса, Наманган фожеалари сабаб, фикр эркинлиги учун халқлар орасида можаро уйғотишга интилган, деган маънода айбланиб, 12 марта қисқа муддатли қамоқ жазоларини ўташга мажбур бўлган.\n1992 йилда эса, ижодкор Ўзбекистонни тарк этган илк ўзбек сиёсий муҳожирларидан бўлган ва ўшандан буён муҳожиротда истиқомат қилади.\nСўнгги йилларда шоир муҳожиротда яшаётган Австрияда бешта шеърий тўплами ўзбек ва олмон тилларида чоп этилган. Бундан ташқари, австриялик бастакор томонидан ўнга яқин шеърига куй басталанган ва улар CD га ёзилиб, истеъмолга ҳам чиқарилмоқда.\nИжодкор Сўз эркинлиги йўлида олиб бораётган фаолияти учун Helsinki Watch мукофоти билан ҳам тақдирланган.\nТаниқли шоир Ёдгор Обиднинг муштарийларимиз саволларига жавоблари:\nБи-би-си: Ёдгор ака, ўз мактубига Ётдибой Турдиев деб имзо чеккан муштариймиз, "Ёдгор ака, Кумуш Раззоқова "Водиллик келин" фильмида ижро этган "Унутма мени" қўшиғини сиз ёзганмисиз? Уни Ўзбекистон Президенти Ислом Каримовнинг қизи Гулнора Каримова ижро этаётганига қандай қарайсиз?"-деб савол йуллаганлар, марҳамат Ёдгор ака:\nЁдгор Обид: Мен бу шеърни махсус бир шеър сифатида ёзмаган эдим. Режиссёр Али Ҳамроев “Водиллик келин” фильми устида ишлаётганида менга илтимос қилиб, “Бир-иккита қўшиқ қилинадиган жойлари бор, русчасини Илья Резник деган москвалик шоир ёзган, лекин ўзбекча вариантларини сиз қилиб берсангиз,” деди. Кейин мен Илья Резникнинг мантларини кўриб, улар ўзбекчага унча ёпишмаслиги ва ўзим мустақил қўшиқ қилиб беришимни айтувдим, у рози бўлди. Шундан сўнг 7 та қўшиқ “Водиллик келин” фильмига кирди. Умуман, муаллифи эслатилмаса ҳам, ҳар қалай машҳур қўшиқлардан бирига айланиб кетди. Энди, буни Гулнора Каримова ижро эта бошлагани ҳақида мен биринчи марта “Новое русское слово” газетасидаги хабардан билиб қолдим. Энди, қўшиқ, шеър деган нарса шунақа...Ёзилгандан ва халқ орасида тарқалгандан кейин ким айтса айтаверади, у умумкўпчиликнинг мулкига айланиб қолади ва муаллифдан ажралиб чиқади. Гулнора Каримова айтаётганига мен қандай қарайман, деган масала мени ҳеч қачон ўйлантирмаган ва мен у билан баҳслашиб ёки кўпчилик таклиф қилганидек, ҳаққимни талаб қилиш мақсадим йўқ. Айтса айтаверсин, Ўзбекистонда менинг шеърларимни ҳозир кўплар ашула қилиб айтиб юришибди...\nБи-би-си: Навбатдаги саволни Ҳолландиядан Низом сўраяптилар: "Ассалому алайкум Ёдгор ака! Мен сизнинг шеърларингизни севиб ўқийман. Мен ва мен каби мухлисларингиз сизнинг шеърларингизни кўпроқ қайси веб саҳифадан топиб ўқишлари мумкин? Ёки ўзингизнинг веб саҳифангиз борми?"-деб, марҳамат Ёдгор ака:\nЁдгор Обид: Раҳмат, жуда яхши савол. Мен бироз ҳаётдан орқада қолган одам сифатида шу пайтгача компьютердан фойдалана олмасдим. Яқинда дўстларимиз “Бирдамлик” ҳаракатининг веб саҳифасида менга алоҳида саҳифа очишибди, менинг ҳамма шеърларимни йиғиб ва бошқа маълумотларни ҳам ўша ерда чоп этиб боришмоқчи. Манзили: http://www.yodgor.ucoz.ru/. Оврўпода ҳам бир гуруҳ дўстларимиз йиғилиб, менинг номимга бир веб саҳифа очишибди. Фақат номини “Туркистон қўяйлик,” дедим, рози бўлишди, яқинда очилади. Ва у ерда ҳам менинг шеърларим ва бошқа чиқишларим билан танишиш мумкин бўлади. Бундан ташқари, “Янги дунё”, “Замондош” ва бошқа веб саҳифаларда ҳам шеърларимни чоп этишяпти. Мен бундан хурсандман.\nБи-би-си: Ёдгор ака, Низомжон сиз каби шоирларнинг ижодидан баҳраманд бўлиш биз каби ёшлар учун жуда муҳим деб, жавобингиз учун сизга аввалдан ўз раҳматларини айтиб қолибдилар. Бизга Қозоғистондан мактуб йўллаган муштариймиз Тоҳир Саидов эса, “Бу улуғ инсон билан мулоқотда бўлиш менга насиб этган. Уларнинг кўзларидан нур ёғилиб туради. Адашмасам, 90-йилларда Ёзувчилар уйи биносида Советлар сиёсатига қарши очлик эълон қилиб, мардона туриб берган инсонлардан. Агар мумкин бўлса, сизга битта саволим бор эди деб, сизнинг "ЭРК" демократик партияси раҳбари Муҳаммад Солиҳга муносабатингизни сўраганлар:\nЁдгор Обид: Раҳмат, яхши савол экан. Шоир Муҳаммад Солиҳга менинг жуда катта ҳурматим бор. Мен ўзим унинг шеърларини севиб ўқийман. Китоб жавонимнинг юқори токчасида доим унинг шеърлар тўплами туради. Топағон, ўзига хос, номи ўчмас шоирлардан бири ва шундай бўлиб қолади, менинг бунга ишончим комил. Сиёсатчи сифатида оладиган бўлсак, сиёсий масала, энди, нозикроқ масала. Беайб парвардигор. Ҳамманинг сиёсий майдонда ўзига яраша ютуқлари ҳам, хатолари ҳам бор. Муҳими шундаки, Муҳаммад Солиҳ нимаики қилган бўлса, хато қилган бўлса ҳам, тўғри қилган бўлса ҳам, ҳаммасини яхши ният билан қилди деб биламан.\nБи-би-си: Тоҳир ака ўз мактубларининг сўнггида, "Мана бу тўртлигингиз менинг дилимдан ҳам, тилимдан ҳам ҳеч кетмайди:\nКетаман, кетаман, кетаман\nБу ўгай дунёда нетаман,\nКетаман бутунлай бош олиб,\nБош олиб, кўзимга ёш олиб...\nдея сизга ўз ҳурматларини изҳор этиб қолганлар.\nАгар малол келамаса, Ёдгор ака, шу шеърнинг тарихига ҳам тўхталиб ўтсак. Мана, бир неча йилдан буён муҳожиротда яшашингизга тўғри келмоқда. "Кетаман, кетаман, кетаман," деган мисраларингиз билан ўшанда айнан нимани назарда тутгандингиз?\nЁдгор Обид: Мен ота-онамдан вақтли ёлғиз қолганим сабабли, муҳит мен учун жуда оғир кечган ва бу юртдан чиқиб кетаман, деган гап эмас. Муҳитдан чиқиб кетиш масаласи....Шу аҳволдан қутилиб, чиқиб кетиш масаласи,...шу руҳимда доим бўлган, ўша атрофимизни ўраб турган дунёдан чиқиб кетиш масаласи...Шу шеъримдан бир-икки бандини ўқиб берсам:\nКетаман, кетаман, кетаман,\nКетаман, бутунлай бош олиб,\nБош олиб, кўзимга ёш олиб.\nМен энди аламман, ғазабман,\nКетаман, қўйнимга тош солиб.\nНафратдан ўкириб ўкрагим,\nЎт эмиб, ўт сочсин кўкрагим,\nТош ютиб, тош қотсин юрагим,\nКетаман, руҳимда қасд олиб,...\nдеган маънодаги шеър эди. Раҳмат, шу шеърни эслатганлари ва умуман, ижодимга эътибор берганлари учун.\nБи-би-си: Ёдгор ака, адашмасам, "Қирғизмисан, ўзбекмисан ё қозоқ, йиғла, ота маконингга мотам тут", деган мисраларингиз Ўш-Ўзганд фожеаси ортидан битилган. Қирғизистонлик муштариймиз Одилжон Махдумийнинг сизга йўллаган саволлари ҳам худди ана шу ҳодисалар билан боғлиқ. “Муҳтарам Ёдгор Обид жаноблари, саломатмисиз? 1990 йил Ўзганд ва Ўшда содир бўлган қирғиз-ўзбек халқлари орасидаги мудҳиш қонли низога собиқ СССР Давлат хавфсизлик қўмитасининг (КГБ) махсус ишлаб чиққан навбатдаги сценарийси эканлиги сабаб қилиб кўрсатилади. Бу сабаб қанчалар тўғри? Ёки бизда 18 йил аввал содир бўлган низонинг асл сабаби нима?”-деб сўраганлар муштариймиз, мархамат Ёдгор ака:\nЁдгор Обид: Жуда яхши, чуқур савол экан. Биласизми, бу фақат Ўш-Ўзганд воқеаларинигина эмас, умуман тарихимизга назар солишга ва анча кўп фикрлашга мажбур қиладиган савол. Ва бу ҳақда китоблар ёзса арзийдиган савол. Мен қисқа қилиб, жавоб беришга ҳаракат қиламан. Икки халқни бир-бирига қарши қилиб, бир-бирига қирдириб қўйиш – ҳар бир империя сиёсатининг асосий қоидаларидан бири. Масалан, КГБ нинг бир ички қоидаси бор, мени сўроқ қилишган пайтда шу қулоғимга илиниб қолган: “Чем проще, тем лучше,” яъни қанчалик содда бўлса, шунча яхши натижа беради, деган. Биз ўзимиз ўзимизни заифлаштиришимиз керак эди, бу эса империя сиёсати учун жуда муҳим нуқталардан биридир.\nБи-би-си: Ўзининг мактубига Жим Кэрри деб имзо чеккан муштариймиз эса, "Агар президент бўлсангиз, илк президентлик кунингиздан эътиборан фаолиятингизни нималардан бошлаган бўлардингиз? Ва ўз фаолиятингиз давомида қандай усулларни қўллаган бўлардингиз?”-деб сўраганлар, марҳамат, Ёдгор ака:\nЁдгор Обид: Жуда қизиқ савол. Мен Австрия газеталаридан бирига интервью берганимда, мендан, “Ҳозир имкон бўлса, президент бўлармидингиз?” деб сўрашган. Мен уларга, “Мен шоирман, мен сиёсатчи эмасман, президентликка ҳеч қачон интилган эмасман ва интилмайман ҳам. Ва умуман, мен бирор мансабни эплай олмасам керак,” деб жавоб берганман. Мен яна шуни такрор айтишим мумкин, лекин мабодо шундай қилиш керак бўлиб қолса, президентлик вазифасини, албатта, хизмат қилиш имкони, хизматкор сифатида қабул қилган бўлардим. Ва бунда зудлик билан қилиш керак бўлган ишлар бор, тезлик билан қилиш керак бўлган ишлар бор ва уч-тўрт йил давомида бажариш керак бўлган вазифалар бор. Биринчи бўлиб бегуноҳ қамалганларни, сиёсий ва диний эътиқоди учун қамалганларни зудлик билан озод қилишларини ҳамда уларга моддий ва тиббий ёрдам уюштиришни талаб қилган бўлардим. Атрофдаги қўшни, Умумтуркистонни парча-парча қилиб ташлаган чегараларни очиб ташлашдан бошлаган бўлардим. Ва умуман, мен биринчи кундан бошлаб, халққа мурожаат қилиб, бу тезлик билан ҳаммаёқни тозалаб ташлаш сиёсати эмаслиги, биз аста-секин, систематик йўналиш билан олиб бориш керак бўлган ишларимизни йўлга қўйиб оламиз,”-деган бўлардим.\nБи-би-си: Муштариймиз жавобингиз учун аввалдан ўз раҳматларини айтиб қолибдилар. Феруз исмли бошқа бир ўқувчимиз эса, "Ҳозир ҳукумат томонидан дин ва диндорларнинг таҳқирланаётганига қандай қарайсиз?"-деб сўраяптилар:\nЁдгор Обид: Тақиқлаш, таҳқирлаш, камситиш, халқни умумий қашшоқлик ҳолига келтириб қўйиш, одамларни қўрқувда сақлаб туриш бу- диктатура сиёсати, албатта. Мен буни ҳозир жуда хатарли ва хавфли йўллардан бири деган бўлардим. Ҳар қандай дин ҳам эркин бўлиши керак, ҳар ким ўз эътиқоди билан яшаши керак ва ўқиши, илм олиши керак. Айниқса, ёшлар.\nБи-би-си: Америкадан Аҳмад Армонли эса, "Ўзбекистонда таълимнинг аҳволини қандай баҳолайсиз? Алифбонинг ўзгартирилиши (яъни кириллчадан лотин алифбосига ўтилиши) тўғри бўлганми?”-деб сўраганлар:\nЁдгор Обид: Раҳмат, бу савол учун. Ўзбекистонда таълим-тарбия масаласи бугунги кунда айниқса жуда аянчли аҳволда деб биламан. Болаларнинг пахта даласига олиб чиқилиши, мажбурий меҳнат қилиши ва ундан ташқари, катталар оилани моддий жиҳатдан таъминлай олмаётганликлари учун фарзандларини ҳам тирикчилик ишларига жалб этишлари авжига чиқиб кетди. Бу албатта, жуда катта фожеага олиб келади ва Ўзбекистон келажаги ҳақида ташвишланишга мажбур қиладиган нарсалар. Дастлаб, Ёзувчилар “союзи”нинг съездида кўтарилган пайт мен лотин алифбосига ўтилишига қарши бўлганман. Ҳарф ўзгартириш масаласи менинг қўлимда бўлганда, лотин ҳарфларидан кўра, кирилл ҳарфларини сақлаган ҳолда, ўзимизнинг эски алифбони, бир ярим минг йиллик тарихимиз, адабиётимиз ва бошқа маданиятимиз акс эттирилган алифбони тиклаган ва мактабларда болаларни шу ҳарфлар асосида тарбиялашни йўлга қўйган бўлардим. Бу бизни ўтмишимиз ва келажагимиз билан боғлашга имкон берган бўларди. Заҳириддин Муҳаммад Бобур айтганидек, хатти туркий...Бу ҳарфни ўқиган, ўқий олган одам, албатта, араб китобларини ҳам ўқий олади ва айниқса, форс адабиёти билан ҳам яхши таниша олади.\nБи-би-си: Ёдгор ака, сўнгги саволимиз эса бизга Саудия Арабистонидан Тилла бола номи остида мактуб йўллаган муштариймиздан. У киши, "Ассалому алайкум, Ёдгор ака, агар Ўзбекистонда Ислом Каримов режими тугаб, бошқа президент келса, Ўзбекистонга қайтасизми? Ва у ерда биринчи қиладиган ишингиз нима бўлади?"-деб сўраяптилар. Марҳамат, Ёдгор ака:\nЁдгор Обид: Айнан режим ўзгарса, албатта, ҳаммамиз ҳам Ватанга қайтамиз. Бизнинг бир гўзал Ватанимиз бор, суюкли Ватанимиз бор, дунёда бемалол кўкрак кериб, мана шу ер менинг Ватаним, дея оладиган Ватанимиз бор. Умуман олганда, мен ўша Туркистон ҳаракати тарафдориман. Албатта, бу келажакда бўладиган ишлар. Ҳозир олдимиздаги асосий вазифа – Ватанимизни диктатура исканжасидан озод қилиб олиш...\nБи-би-си: Ёдгор ака, суҳбатимиз сўнггида сизга барча муштарийларимиз номидан ўз миннатдорчилигимни изҳор этиб қоламан. Агар муштарийларимизга бирор бир тилакларингиз бўлса, марҳамат:\nЁдгор Обид: Масалан, Боймирза Ҳайит жаноблари, у кишини Худо раҳмат қилган бўлсин, айтгандек, “Ҳеч кимни умид тарк этмасин!” Умид билан яшаймиз, умид билан курашамиз, ва Худо хоҳласа, ниятимизга етамиз, ҳаммамиз баравар, биргаликда!...\nБи-би-си: Катта раҳмат, рукнимиз меҳмони ўзбекистонлик таниқли шоир, ижодкор ва сиёсатчи Ёдгор Обид эди.


Елена Урлаева ўқувчи-теримчилар суратини сочига яшириб олиб чиқди\nТошкент вилоятида коллеж ўқувчиларини суратга олган ҳуқуқ ҳимоячиси Елена Урлаевани ўқитувчилар тутиб олиб, милицияга топширди. Пскент тумани ИИБ ходимлари Урлаева олиб улгурган суратларни йўқ қилишга уринди, аммо топа олмади. Натижада, флешкани сочига яширган фаол пахтада юрган ўқувчи ва ишчилар суратини матбуотга етказди.\nҲуқуқ фаоли Елена Урлаева Тошкент вилоятининг Қибрай туманидаги тиббиёт муассасалари ходимларидан тушган шикоят асосида 11 октябрь куни вилоятнинг Бўка ва Пскент туманларига борганини айтди.\n- У ерда тиббиёт ходимларини кўрдим, суратга бемалол олдим. Улар бир ойдан буён дам олишсиз, кунига 10-12 соатлаб пахта тераётган экан. Сўнг Пскент туманида пахта тераётган касб-ҳунар коллежларидан бирининг 3-курсида ўқийдиган талабаларни учратдим. Коллеж ўқувчиларининг ёшини сўраб, улар орасида вояга етмаганлар бор-йўқлигини билишга уриндим. Шунда коллеж ўқитувчилари болаларни суратга олишимга, улар билан гаплашишимга тўсқинлик қила бошлади. Кейин мени куч билан пахта даласидан олиб чиқиб, машинага ўтказдилар. Суратлар юкланган флешкани беришимни талаб қилишди. Мен флешкани бермаганимдан сўнг коллеж ўқитувчилари Пскент туманидаги 225-милиция участкасига олиб бориб, мени милицияга топширишди, - дея ҳикоя қилди Елена Урлаева.\nЕлена Урлаева билан суҳбат\nБу орада Елена Урлаева ўзбекистонлик журналист Виктор Кримзаловга телефон қилишга улгурган ва воқеадан хабардор қилган.\nЎша куни ҳуқуқ фаоли Пскент ички ишлар бўлимида бир ярим соатдан ортиқроқ ушлаб турилди. Фаол туман ИИБ бошлиғи муовини Мурод Баҳодиров унинг телефони, фотоаппаратини олиб қўйганини айтмоқда.\n- Негадир тиббиёт ходимлари келиб, танамда кўкарган жойлар бор-йўқлигини текширишди. Ваҳоланки, уларга шикоят қилмаган эдим. Ундан ташқари, икки марта ечинтириб, расмлар юкланган флешкани қидирдилар, лекин топа олмадилар. Шунда уларга Бош вазир Шавкат Мирзиёевнинг "Ҳалқаро меҳнат ташкилотининг Ўзбекистон республикаси томонидан ратификация қилинган конвенцияларини 2014-2016 йилларда амалга оширишга доир қўшимча чора-тадбирлар тўғрисида"ги қарорини кўрсатдим. Аммо, милиция буни етарли асос сифатида қабул қилмади, - дейди тошкентлик ҳуқуқ фаоли.\nБир неча соатдан сўнг қўйиб юборилган Елена Урлаева Тошкентга қайтди ва асраб қолган суратларини ОАВ орқали тарқатишга муваффақ бўлди.\n- Ҳозир менда Бўка туманидаги 4-мактабнинг ўқитувчиларидан келган шикоят ҳам бор. Улардан пахта теримига ёлланадиган мардикорлар учун 500 минг сўмдан пул олишган. Ундан ташқари, бу ўқитувчиларни ишдан сўнг ва дам олиш кунлари пахтага олиб чиқишаётган экан. Бу ҳақда ҳам шикоят аризасини тайёрладик. Худди шундай Жиззах вилоятида тиббиёт ходимлари 12 соатлаб пахта тераяпти. Бу ҳолатни ҳам мониторинг қилиб, тез орада шикоят аризасини тайёрлаймиз, - деди Елена Урлаева.\nЎзбекистон ҳуқуқ ҳимоячилари альянси ҳар йил пахта теримини мониторинг қилиб боради. Бу йил ҳам пахта мавсуми бошланганидан буён Урлаева бир неча бор пахта далаларидан суратлар юборди.


ОАВ консерваторлар Трампнинг ўрнига кимни танлашганидан хабар топди\n18:06 / 18.05.2017\nАмерикалик консерваторлар АҚШ президенти лавозимини Доналд Трамп эмас, вице-президент Майк Пенс эгаллаши кераклиги ҳақида жиддий ўйлашмоқда. Бу ҳақда Politico нашри хабар тарқатди.\nТрампнинг охирги вақтларда ФҚБ раҳбари истеъфоси ва ўзининг Россияга махфий маълумотларни тақдим этгани билан боғлиқ можаролар гирдобида қолиши республикачиларда уни истеъфога жўнатиш фикрларини пайдо қилмоқда.\nМақолада ёзилишича, республикачилар Трампни ҳимоя қилишдан чарчашган ва унинг давлатни бошқаришга қодирлигидан шубҳалана бошлашди.\nВашингтонда кўпчилик Оқ уйдаги Овал кабинетда Трамп эмас, Пенс ўтириши кераклиги ҳақида очиқ гапирмоқда.\nРеспубликачилар партиясидаги лоббистлар вице-президентни "Оқ уйдаги барқарорликни таъминлаб турган шахс" сифатида билади. Лекин ҳеч ким ҳокимиятни Трампдан Пенсга олиб бериш силлиқ кечади деб ўйлаётгани йўқ. Агар Трампга импичмент эълон қилинса, Пенс ҳукуматни конституциявий инқироз ҳолатида қабул қилиб олади.\nАйни кундаги можаролар фонида Демократлар партияси вакиллари Трампга импичмент эълон қилишга чақирмоқда. Америка конституциясига кўра, президент импичмент орқали лавозимини тарк этадиган бўлса, унинг ўрнини вице-президент эгаллайди.\nБундан олдинроқ The New York Times нашри Доналд Трамп ушбу йилнинг февраль ойида Комидан миллий хавфсизлик бўйича ўзининг собиқ маслаҳатчиси Майкл Флинн бўйича терговни тўхтатишини сўрагани ҳақида ёзган эди. Оқ уйда бу хабарни инкор этишди.\nУндан бир кун олдин Washington Post АҚШ президенти Россия ТИВ раҳбари Сергей Лавров билан учрашувда ИШИДга оид махфий разведка маълумотларини унга бериб юборгани ҳақида ёзди ва бу навбатдаги норозиликлар тўлқинини келтириб чиқарди.\nМайк Пенс Доналд Трамп\nАҚШ вице-президенти мамлакат КХДРдан исталган усулларда ҳимояланишга тайёрлигини билдирди\nАҚШ вице-президенти Эрон билан битимни фалокат деб атади


КЕЛАЖАКНИ КИТОБГА ДЎСТ БОЛАЛАРДАН КУТАМИЗ, 47-сон\n≡Долзарб мавзу 🕔10:22, 24.11.2016 ✔2432\n«1055» хизмати узлуксиз ишлайди\n≡Эшитдингизми? ≡Эшитдингизми? 🕔10:22, 24.11.2016 ✔2063\nТошкент шаҳар ҳокимлиги «1055» диспетчерлик хизмати аҳолининг қиш-қировли кунларда иссиқлик, табиий газ, электр таъминоти, кўп қаватли уйларнинг ертўлалари, кириш йўлаклари, чордоқлар, том устидаги барча муаммолар ва хизмат кўрсатувчи ташкилотлар фаолияти билан боғлиқ бошқа масалалар бўйича мурожаатларни узлуксиз туну кун қабул қилиши ва бу муаммоларни тезкорлик билан бартараф этишини маълум қилди.\nШунингдек, тўрт рақамли диспетчерлик хизматлари пойтахтнинг ҳар бир туманида ҳам ташкил этилди. Улар аҳолини қийнаётган барча муаммоларга зудлик билан ечим топиш устида иш олиб боради.\n≡Долзарб мавзу 🕔10:21, 24.11.2016 ✔2986\n≡Долзарб мавзу 🕔10:19, 24.11.2016 ✔3621\nТўрақўрғонда иэс қурилади\n≡Етти кун ≡Етти кун 🕔10:18, 24.11.2016 ✔2189\nЯпониянинг «Mitsubishi Corporation» ва «Mitsubishi Hitachi Power Systems Ltd.» компаниялари (MHPS) Наманган вилоятида Тўрақўрғон иссиқлик электр станциясини барпо этади. Бу ҳақда Uzdaily.uz сайти хабар тарқатди.\n≡Етти кун ≡Етти кун 🕔10:18, 24.11.2016 ✔2354\nСамарқанд чойи янги қадоқда\n≡Етти кун ≡Етти кун 🕔10:18, 24.11.2016 ✔2238\nСамарқанд чой қадоқлаш фабрикасида чойнинг янги турларини қадоқлаш йўлга қўйилди.\n89 маҳаллий корхонага кўмак\n≡Етти кун ≡Етти кун 🕔10:17, 24.11.2016 ✔2175\nЎзбекистон Савдо-саноат палатаси томонидан 147 корхонага умумий қиймати 13,4 миллион долларга тенг мин-технология ва қурилмаларни харид қилишда ёрдам кўрсатилди. 128 тадбиркорнинг хориждаги 35 кўргазма ва ярмаркада иштирок этишига, 89 маҳаллий корхонага 33,4 минг долларлик маҳсулотни экспорт қилишда кўмаклашилди.\n«Машъум зилзила» уйғондими?\n≡Хориж хабарлари ≡Хориж хабарлари 🕔10:17, 24.11.2016 ✔2119\nЯпониянинг шарқий ҳудудларида 7,3 магнитудали кучли зилзила содир бўлди.\n56 автомобиль тўқнашуви\n≡Хориж хабарлари ≡Хориж хабарлари 🕔10:16, 24.11.2016 ✔1986\nХитойнинг Шаньси провинциясида 56 та автомобиль иштирокидаги йирик йўл-транспорт ҳодисаси (ЙТҲ) юз берди, дея хабар тарқатди «Синьхуа» агентлиги.\n110 минг бола ОИТС қурбони\n≡Хориж хабарлари ≡Хориж хабарлари 🕔10:16, 24.11.2016 ✔2068\n2015 йилда дунё бўйича ОИВ/ОИТСга чалинганлар сони салкам 40 миллионга етди. Худди шу йилда бедаво дард оқибатида 1 миллиондан зиёд киши ҳалок бўлди.\nПул ислоҳоти ўтказилмоқда\n≡Хориж хабарлари ≡Хориж хабарлари 🕔10:15, 24.11.2016 ✔1971\nҲиндистонда пул ислоҳоти ўтказилмоқда: 500 ва 1000 рупия номиналдаги эски банкнотлар муомаладан чиқарилиб, ўрнига янги нуманадагилари жорий этилмоқда, дея хабар тарқатди «Interfax».\n≡Бугуннинг гапи 🕔10:14, 24.11.2016 ✔2672\n≡Даромад манбаи 🕔10:13, 24.11.2016 ✔3420\nетиштиришнинг энг нозик жиҳатлари\nХатирчидаги баланд-паст қир-адирлар ёнбағирларига экилган токзорларнинг энг баланд нуқтасига чиқиб атрофга боқсангиз, узоқ-узоқлар ҳам кафтдек аниқ кўринади.\nБИТИРУВЧИЛАРНИНГ 84 ЛОЙИҲАСИГА 1,5 МИЛЛИАРД КРЕДИТ\n≡Халқ билан 🕔10:12, 24.11.2016 ✔2204\nБир пайтлар қизларни ўрта махсус таълим тизимига қамраб олиш, умуман, мактабдан кейин уларни бирор жойда ўқитишнинг ўзи бир масала эди.\nКЕЛАЖАКНИ КИТОБГА ДЎСТ БОЛАЛАРДАН КУТАМИЗ\n🕔 09:57, 24.11.2016\nПайшанба, 24-Ноябр 2022 2021 2020 2019 2018 2017 2016\nОдам ўзини тарозига солиб, кимдир қилиб кўрсатмоқчими, билки, у ҳеч ким.


Немис тилида сўзлашувчи ҳаваскор театр гуруҳларининг 10-театр фестивали бўлиб ўтади - Sharh.uz\nБош саҳифа|Адабиёт ва санъат|Немис тилида сўзлашувчи ҳаваскор театр гуруҳларининг 10-театр фестивали бўлиб ўтади\nНемис тилида сўзлашувчи ҳаваскор театр гуруҳларининг 10-театр фестивали бўлиб ўтади\n2016 йил 18-19 ноябр кунлари Ўзбекистон Ёшлар театри саҳнасида немис тилида сўзлашувчи ўзбекистонлик ҳаваскор театр гуруҳларининг анъанавий театр фестивали бўлиб ўтади.\nУшбу фестивал доирасида Тошкент, Фарғона, Самарқанд ва Бухоро шаҳарларидаги “Виедергебурт” немис маданияти марказларининг ҳаваскор театр гуруҳлари сўнгги бир йил давомида ўзлаштирган асарларни саҳнада намойиш этишади.\nЮбилей фестивалини шанба куни ака-ука Гриммнинг “Золушка” номли машҳур эртаги асосида тайёрланган саҳна асари ижроси билан бухоролик ҳаваскор театр гуруҳи бошлаб беради. Самарқанд вакиллари эса пул эмас, балки ақл-идрок ва билим ҳар бир инсоннинг ҳаётидаги энг муҳим нарса эканлиги ҳақида ҳикоя қилувчи “Бахт – бу ...” номли асар билан саҳнага чиқишади.\nФестивалнинг иккинчи куни фарғоналиклар адолатнинг ҳар доим тантана қилишини ҳикоя қилувчи “Квадрат дунё” саҳна асарини намойиш этишади. Тошкент шаҳри вакиллари томонидан тақдим этиладиган „Катта шаҳарнинг кичик воқеалари“ номли асар ака-ука Гриммнинг „Бременлик мусиқачилар“ эртаги асосида тайёрланган.\nУшбу тадбир авваламбор Тошкент шаҳридаги мактаб, лицей, коллеж ва олийгоҳларнинг немис тилини яхши биладиган ўқувчи ва талабаларига мўлжалланган. Фестивал 18 ноябр куни соат 16:30 да, 19 ноябр куни эса соат 15:30 да бошланади. Спектаклларга кириш бепул.\n“Ўзбекистон - Ватаним маним”ини янги талқинини эшитдингизми? Ўзбек миллий мақом санъати маркази ташкил этилади


Ислом билан танишинг » Босния тили\nМуаллиф : Бит Сида The Publisher : Риёз шаҳри Рабва маҳалласи диний тарғибот идораси\nИслом ғайримусулмонларга раҳмат ва марҳамат назари билан қарайдими?\nИсломнинг башариятга назари қандай? Башариятни яхши кўришга ва уларнинг динлари ва ирқларига эса нафрат қилишга чақирадими?\nЁзувчи : Абдулазиз ибн Марзуқ ат-Турайфий The Publisher : Риёз шаҳри Рабва маҳалласи диний тарғибот идораси\nБосния тилига таржима қилинган бу фатвода шайх Муҳаммад Солиҳ Мунажжид "Исломнинг бошланиши қачон бўлган ва Ийсо ва Муҳаммад алайҳимассаломлар орасида қанча вақт ўтган?" деган саволга жавоб беради.\nМуаллиф бу мақоласида тенглик, баробарликнинг негизини Расулуллоҳ соллалоҳу алайҳи ва салламнинг сўзлари асосида баён қилади.\nИслом динининг гўзалликлари - 7\nБу маърузада Ислом динининг баъзи гўзал қирралари баён қилинади.\nИслом динининг гўзалликлари - 6\nИслом динининг гўзалликлари - 5\nИслом динининг гўзалликлари - 4\nИслом динининг гўзалликлари - 3\nИслом динининг гўзалликлари - 2\nИслом динининг гўзалликлари - 1


Қурилиш вазирлиги: «Тошкент шаҳри Бош режаси концепцияси кечикаётгани шаҳар ҳокимлиги муаммоси»\n17:40 / 26.06.2019 6843\nБугун, 26 июнь куни Президент Администрацияси ҳузуридаги Ахборот ва оммавий коммуникациялар агентлигида «Шаҳарсозлик масалалари, сўнгги йилларда шаҳарсозлик бўйича қабул қилинган норматив-ҳуқуқий ҳужжатлар ижроси» мавзусида қурилиш вазирлиги мутасаддилари иштирокида журналистлар билан очиқ мулоқот бўлиб ўтди.\nҚурилиш вазири ўринбосари Шуҳратхўжа Ҳошимов республика ҳудудида аҳолини жойлаштиришнинг Бош схемаси ишлаб чиқилаётганини маълум қилди. Шунингдек, Қорақалпоғистон Республикаси, вилоятлар, Тошкент шаҳри, туманлар, шаҳарлар ҳудудларини режалаштириш схемалари, аҳоли пунктларининг бош режалари ва бошқа шаҳарсозлик ҳужжатлари устида жиддий иш олиб борилаётгани таъкидланди.\nТадбирда қатнашган Kun.uz мухбири Тошкент шаҳар Бош режасининг концепцияси нега қайта-қайта кечиктирилаётгани, белгиланган муддатлар ортга сурилаётгани, бунга сабаб бўлаётган омилларни сўради.\n«Бош режа концепциясининг кечикаётгани Тошкент шаҳар ҳокимлигининг муаммоси. Лекин алоҳида айтиш керакки, пойтахт бош режаси жиддий масала ва узоқ вақт талаб қилиши аниқ», — деди вазир ўринбосари Шуҳратхўжа Ҳошимов.\nҚурилиш ташкилотлари ва пудратчиларга нуқсон учун қўлланадиган жарима миқдори оширилмоқда


Ҳудудларни комплекс ривожлантириш дастурлари ижроси билан боғлиқ долзарб муаммолар йиғилиб қолган\nМаълумки, тараққиётимизнинг янги босқичида давлатимиз раҳбари томонидан ҳудудларни комплекс ривожлантириш масаласи кун тартибига ғоят кескин тарзда қўйилди. Зотан, бу жиҳат одамларни рози қилишдек эзгу мақсад йўлидаги муҳим қадамдир.\n“GM Uzbekistan” АЖ аҳолини фирибгарлардан эҳтиёт бўлишга чақирди\n“GM Uzbekistan” АЖ аҳолини фирибгарлардан эҳтиёт бўлишга чақирди. Бу ҳақда компаниянинг Жамоатчилик билан алоқалар хизмати томонидан тарқатилган маълумотда хабар қилинади.\nМузлаган қулупнай тагидан 13 миллион долларлик наркотик моддалар топилди\nАҚШнинг жанубий чегаралари яқинида, Техас штатида Мексикадан Қўшма Штатларга нафақат музлатилган қулупнай, балки гиёҳванд моддаларини ҳам олиб кетаётган юк машинаси ҳайдовчиси қўлга олинди.\n100, 200, 500 сўмлик банкноталар муомаладан чиқарилади\nХабарингиз бор, 25 февралдан республикамизда 100 минг сўмлик янги купюра муомалага киритилиши режалаштирилмоқда.\nҚурилаётган кўприкларнинг фойдаланиш муддати бўйича аниқ меъёр йўқ.\n2023 йилгача Ўзбекистонда барча йўл белгилари алмаштирилади\n2023 йилга келиб кўчаларда жойлашган барча йўл белгилари янгиланади.\nМашҳур холдинг “Ўзбекистон” меҳмонхонасини сотиб олишга қизиқиш билдирмоқда\n“Alshaya Group” халқаро компаниялар гуруҳи мамлакатимиздаги бир қатор объектлар, жумладан, “Ўзбекистон” меҳмонхонасини хусусийлаштиришга қизиқиш билдирмоқда.\nGM Uzbekistan баъзи автомобилларини муддатли тўлов эвазига сотиш акциясини эълон қилди\nGM Uzbekistan АЖ ва “Ўзагросуғурта” АЖ автомобиль харид қилиш истагида бўлган мижозларга қўшимча қулайлик яратиш мақсадида жисмоний шахсларга Chevrolet Malibu ва Tracker автомобилларини муддатли тўлов орқали сотиб олиш бўйича янги хизматни ишлаб чиқди.\nМиллий гвардия делегацияси Останкинони қўриқлаш тизими билан яқиндан танишди\nКеча Ўзбекистон Республикаси Миллий гвардияси делегацияси Россия Федерациясига тўрт кунлик расмий сафарини бошлади. Бу ҳақда “Парламентская газета” манбаси Росгвардия расмий вакили генерал-майор Валерий Грибакинга асосланиб хабар берди.\nЎғил “Дамас” билан, ота пора билан ушланди\nЎзбекистон автомобиль транспорти агентлиги Фарғона вилояти бошқармасининг I тоифали инспектори М. Акбаров Ўзбекистон Республикаси Бош прокуратураси ҳузуридаги Иқтисодий жиноятларга қарши курашиш Департаментининг Боғдод тумани бўлимига ариза билан мурожаат қилди.\nHumo Arena қачон очилади?\nФевраль бошига келиб пойтахтимизда барпо этилаётган замонавий Humo Arena муз саройидаги ишларнинг 80-85 фоизи якунланди.\nПрезидент топшириқлари қандай бажарилмоқда? Мутасаддилар жавоб берди\nТанқидий таҳлил, қатъий тартиб-интизом ва шахсий жавобгарлик. Бу — ҳар бир раҳбар фаолиятига қўйилаётган талаб. Президентимиз жорий йил 11 январь куни Самарқанд вилоятига ташрифи чоғида ҳам ҳудудни ривожлантиришда худди шундай ёндашув зарурлигини алоҳида таъкидлади. Бинобарин, халқ депутатлари Самарқанд вилояти Кенгашининг...\nҚозоғистонда қаҳратон қиш муносабат билан Ўзбекистон ТИВ огоҳлантириш билан чиқди\nЎзбекистон Ташқи ишлар вазирлиги Консуллик-ҳуқуқий департаменти Қозоғистоннинг айрим ҳудудларида ҳаво ҳарорати кескин тушиб кетиши муносабати билан огоҳлантириш берди.\nShowing 201-220 of 676 items.


ОАВ: Америка МРБ раҳбари “Толибон”* сиёсий офиси етакчиси билан яширинча учрашди - 24.08.2021, Sputnik Ўзбекистон\n“The Washington Post” АҚШ Марказий разведка бошқармаси директори “Толибон”* ҳаракати сиёсий етакчиларидан бири билан яширинча учрашганини хабар қилди. 24.08.2021, Sputnik Ўзбекистон\nТОШКЕНТ, 24 авг – Sputnik. АҚШ Марказий разведка бошқармаси (Central Intelligence Agency, CIA) директори Уильям Бернс “Толибон”* ҳаракати сиёсий етакчиларидан бири Абдул Ғани Бародар билан яширинча учрашди. Бу ҳақда “The Washington Post” Америка маъмуриятидаги манбаларига таянган ҳолда хабар бермоқда.Таъкидланишича, учрашув 23 август куни Кобулда бўлиб ўтган. Бу толиблар Афғонистонни эгаллаб олгандан кейин АҚШ ва улар ўртасидаги бундай даражадаги биринчи музокаралар экани айтилмоқда.Нашрнинг ёзишича, АҚШ президенти Жо Байден Бернсни Кобулга у ерда авакуация ишларини ўтказиш муносабати билан юборган. Тахмин қилинишича, учрашувда томонлар 31 куни якунланиши керак бўлган Кобулдаги НАТО мамлакатларининг эвакуация муддатини узайтириш масаласига тўхталишган.МРБ бу хабар юзасидан изоҳ беришдан бош тортган.Бародар толибларнинг биринчи ҳукуматида мудофа вазирининг ўринбосари лавозимини эгаллаган эди. 2010 йилда у МРБ ва Покистон махсус хизматларининг қўшма операцияси натижасида ҳибсга олинган. Кейинги саккиз йилни қамоқда ўтганган. 2018 йилда уни озод қилишди, бу Вашингтон ва толиблар ўртасидаги сиёсий келишувларнинг биринчи қадами бўлди. 2020 йилда Бародар Қатарда АҚШ билан битим имзолади, у Америка қўшинларини Афғонистон олиб чиқиб кетишни назарда тутарди.* Россия ва қатор мамлакатларда тақиқланган террорчилик ташкилоти\n© Sputnik / Виталий Белоусов / Фотобанкка ўтишУильям Бернс и Майкл Макфол посетили МИД РФ\n“The Washington Post” АҚШ Марказий разведка бошқармаси директори “Толибон”* ҳаракати сиёсий етакчиларидан бири билан яширинча учрашганини хабар қилди.\nТОШКЕНТ, 24 авг – Sputnik. АҚШ Марказий разведка бошқармаси (Central Intelligence Agency, CIA) директори Уильям Бернс “Толибон”* ҳаракати сиёсий етакчиларидан бири Абдул Ғани Бародар билан яширинча учрашди. Бу ҳақда “The Washington Post” Америка маъмуриятидаги манбаларига таянган ҳолда хабар бермоқда.\nТаъкидланишича, учрашув 23 август куни Кобулда бўлиб ўтган. Бу толиблар Афғонистонни эгаллаб олгандан кейин АҚШ ва улар ўртасидаги бундай даражадаги биринчи музокаралар экани айтилмоқда.\nНашрнинг ёзишича, АҚШ президенти Жо Байден Бернсни Кобулга у ерда авакуация ишларини ўтказиш муносабати билан юборган. Тахмин қилинишича, учрашувда томонлар 31 куни якунланиши керак бўлган Кобулдаги НАТО мамлакатларининг эвакуация муддатини узайтириш масаласига тўхталишган.\nМРБ бу хабар юзасидан изоҳ беришдан бош тортган.\nБародар толибларнинг биринчи ҳукуматида мудофа вазирининг ўринбосари лавозимини эгаллаган эди. 2010 йилда у МРБ ва Покистон махсус хизматларининг қўшма операцияси натижасида ҳибсга олинган. Кейинги саккиз йилни қамоқда ўтганган. 2018 йилда уни озод қилишди, бу Вашингтон ва толиблар ўртасидаги сиёсий келишувларнинг биринчи қадами бўлди. 2020 йилда Бародар Қатарда АҚШ билан битим имзолади, у Америка қўшинларини Афғонистон олиб чиқиб кетишни назарда тутарди.\nПрезидент керакмас: Афғонистонни бир неча киши бошқаради\n24 Август, 11:08


Тошкентда мушакбозликни томоша қилиш учун махсус автобуслар ташкил қилинади - 30.08.2018, Sputnik Ўзбекистон\nИИББ ҳайдовчиларни байрам кунларида имкон қадар жамоат транспортидан фойдаланишга чақирди. 30.08.2018, Sputnik Ўзбекистон\n© Sputnik / Евгения Новоженина / Фотобанкка ўтишСалют\nИИББ ҳайдовчиларни байрам кунларида имкон қадар жамоат транспортидан фойдаланишга чақирди.\nТОШКЕНТ, 30 авг – Sputnik. Мустақиллик куни Тошкент шаҳрида бўлиб ўтадиган мушакбозликни томоша қилиш учун махсус автобуслар қатнови йўлга қўйилади, деб хабар қилмоқда ИИББ матбуот хизмати.\nҚуйида 1 сентябр соат 21:00да мушакбозлик бўлиб ўтадиган манзиллар билан танишинг:\nМушакбозликни пойтахтдаги 11 та маданият ва истироҳат боғларидан томоша қилишингиз мумкин бўлади. Булар: Ғафур Ғулом, Абдулла Қодирий, Бобур, Мирзо Улуғбек ва Фурқат номидаги ҳамда “Локомотив-Анҳор”, “Ашхобод”, “Қуёшча нури”, “Боғишамол”, “Дўстлик” ва Green Park боғлари, Тошкент ҳайвонот боғи, шунингдек Mega Planet савдо-кўнгилочар мажмуаси ҳамда Республика Байналмилал маданият маркази олдидаги майдонлар.\nИИББ байрам тадбирлари билан пойтахт марказидаги бир неча кўчалар ёпилишини яна бир бор эсга солиб, ҳайдовчиларни имкон қадар жамоат транспортидан фойдаланишга чақирди.\n“Ҳурматли ҳайдовчилар! Байрам сайллари кунларида имкон қадар жамоат транспорти хизматларидан фойдаланишингизни тавсия қиламиз”, дейди Тошкент шаҳар ИИББ.\nҚуйида автотранспорт воситаларини қолдириш мумкин бўлган кўчалар рўйхати билан танишинг:\n– Олмазор кўчасининг Навоий кўчасидан Ислом Каримов кўчасигача бўлган қисмида;\n– Ислом Каримов кўчасининг Олмазор кўчасидан Бешёғоч кўчасигача бўлган қисмида;\n– Қоратош кўчасининг Самарқанд дарвоза кўчасидан Бунёдкор кўчасигача бўлган қисмида;\n– Братислава кўчасининг Шота Руставели кўчасидан Бобур кўчасигача бўлган қисимда;\n– Бобур кўчасининг Шота Руставели кўчасидан Фурқат кўчасигача бўлган қисмида;\n– Байналминал кўчасининг Оқтепа майдонидан Бунёдкор кўчасигача бўлган қисмида.\nҚуйидаги кўчаларда махсус бепул жамоат транспортлари яъни автобусларнинг ҳаракати йўлга қўйилади:\n– Бобур кўчасининг Шота Руставели кўчасидан Шаршара кўчасигача бўлган қисмида;\n– Ислом Каримов кўчасининг Олмазор кўчасидан Фурқат кўчасигача бўлган қисмида;\n– Фурқат кўчасининг Навоий кўчасидан Ислом Каримов кўчасигача бўлган қисмида;


Янги сўровнома! “Бунёдкор” – “Ал Жаиш” баҳси қандай тугайди? / CHAMPIONAT.asia\n12:17Қашқадарё чемпионати. “Ҳисор” иккинчи даврани ғалаба билан бошлади 0 11:47Луис Суарес бугун ЛаЛигадаги 100-учрашувини ўтказиши мумкин 7 11:30Роналду Жоржинага уйланадими? Сураткашлар сирни очишди (фото) 24 10:521996 йил ва ундай кейин туғилган топ-20 футболчи 20 10:48Фалькао айни пайтда Франция чемпионатида 17та клубдан кўпроқ гол урди + ФОТО 4 10:00"Насаф" олий лига клублари 5 мавсум давомида қила олмаган ишни уддалади 9 09:49Фазлиддин Ғоибназаровниг проф боксдаги учинчи жанги қандай якун топди? 3 09:40Компани машғулотга қайтди, Гюндоганнинг жароҳати жиддий эмас 0 09:20Лондон клуби Дрис Мертенсни сотиб олмоқчи 9 08:56ЎФФ хорижлик мураббийга таклиф билан чиқди, аммо... 137 08:50Бошқа клублар "Обод" олий лигада қолишини хоҳламоқда. Нима учун? 25 08:36"Насаф" бу мавсум рекордини янгилади 9 08:28Балотелли 4та ўйинда 4та гол урди 5 08:03«Жирона» – «Барселона». Семеду, Деулофеу ва Туран майдонга тушмайди 14 07:56Рустам Мирсодиқов: "Натижадан ҳам, ўйиндан ҳам қониқиш ҳосил қилдим" 14\n10 мар 15:53\nЯнги сўровнома! “Бунёдкор” – “Ал Жаиш” баҳси қандай тугайди?\nЭртага Осиё чемпионлар лигасининг гуруҳ босқичи 2-тур баҳсларига старт берилади.\n“Бунёдкор” ўз майдонида Қатарнинг “Ал Жаиш” клубини қабул қилади. Бу ўша – плей-офф ўйинида “Насаф”ни 5:1га ютиб мусобақадан чиқариб юборган жамоа. Таркибида Сеул Ки, Нильмар, Жирес Кембо-Экоко сингари легионерлар тўп сурадиган клуб.\nЛекин биламизки, “Бунёдкор” ҳам анойилардан эмас. Жамоа яқинда Суперкубокни қўлга киритди. Футболчиларнинг кайфияти аъло. Хўш, сизнингча, эртанги учрашув қандай тугайди? Марҳамат, янги сўровномада иштирок этинг ва ўзингизга маъқул келган вариантни танланг.\nИзоҳ: Сўровнома сайтимизнинг ўнг томонидаги “Кун мавзуси” тагида жойлашган.\nСўровнома: “Бунёдкор” – “Ал Жаиш” баҳси қандай тугайди?\n1-вариант: “Бунёдкор” гол ўтказмасдан ғалаба қозонади\n2-вариант: “Бунёдкор” ютади, лекин гол ўтказади\n3-вариант: Ўйинда ҳисоб очилмайди\n4-вариант: Голли дуранг қайд этилади\n5-вариант: “Ал Жаиш” ютиб кетса керак\nП.С. Агар олдинги сўровномада қатнашмаган бўлсангиз. Унга овоз бериб саҳифани янгиласангиз. Мана шу сўровнома чиқади.


29 феврал 2020, Тошкент вақти: 19:10\nЎзбекистондан уйланган Жанг Синг Жин Ислом динини қабул қилган\n“Кореялик куёвга табригим бор”\nдейди Бухоро вилоятининг Қоракўл туманидан қўнғироқ қилган Илҳом Жўраев:\n- Аввало ҳамма мусулмонларни байрам билан табрикламоқчи эдим. Mен алоҳида кечами, ўтган кун чиққан Ўзбекистондан уйланган кореялик йигитни алоҳида табрикласам. Биз мўмин мусулмонмиз деймиз, ота-онамиз мўмин мусулмон, лекин ўша йигитчалик динимизга ҳурматимиз, эътиборимиз йўқ. Чунки у йигит исломдаги покликни, ҳалол-ҳаромни ўрганиб, масжидга қатнаяпти экан ўша йигит. Эшитиб жуда ҳавасимиз келди. Қани энди биз ўзимизнинг қадриятларимизни, ота-боболаримиздан қолган меросни ҳурмат қилсак ўша чет элликларчалик демоқчи эдим. Мўмин мусулмон бўлиб туриб шунчалик ҳурмат қилмаймиз, қадрига етмаймиз. Биз ўзимизнинг, ўзлигимизнинг қадрига етмагандан кейин ким бизнинг қадримизга етади? Хорлик, таҳқирланишлар балки шунинг ҳисобидандир.\nОзодлик: Хорлик ва таҳқирланиш деганда нимани назарда тутаяпсиз?\n- Кўраяпсизку Қирғизистондан бошлаб Россиядан тортиб мана Тожикистон дейсизми, Қозоғистондаги йўлдаги ҳолатлар, болалар меҳнати, болаларнинг пахтада ишлашига нима деймиз яна. Бундан ортиқ яна нима бўлиши мумкин бизга. Ўзингиз кўриб турибсизку ҳамма нарсани. Ҳамма томон ëлғон, порахўрлик, ўғирлик. Билмадим, бундан бошқа яна қандай хорлик бўлиши мумкин? Озодликдан бошқа бирор жойга ўз фикрингизни, тўғри гапни айта олмайсиз, дейди Илҳом Жўраев.\n“Россияда меҳнат муҳожирларига қийин бўляпти”\nдейди Санкт Петербург шаҳридан қўнғироқ қилган Музаффар.\n- Бизларда шунчалик бўлаяптики, йўлда ўзбекларга, тожикларга юришга қўймаяпти. Кўчада милициялар ушлаб, документларимиз тўғри бўлса ҳам олиб бориб қамаб қўйиб, пул сўраяпти.\nОзодлик: Қанчадан пул сўрайди?\n- Чўнтагимиздаги бор пулни олишга ҳаракат қилади булар.\nОзодлик: Ҳужжатлар жойида бўлса ҳамми?\n- Бизнинг ҳужжатларимиз 100 фоиз ҳаммаси жойида. Разрешение на работу ва бошқа документларимизни қонуний қилиб ишлаймиз. Қонуний қилмасак, ҳеч қаерга ишга олишмайди.\nОзодлик: Сизлар шунақа қилаяпти деб прокуратурага, ҳуқуқни муҳофаза қилиш органларига мурожаат қилмадингларми?\n- Шахсан мен ўзим отделларга бориб началникларга мурожаат қиламан. Шундай вақтлар бўлганки, “Протоколга қўл қўй” дейди улар. Пустой протокол, бирор нарса ëзилмаган.\nОзодлик: Қўл қўймангда бўш протоколга.\n- Мен қўл қўймайман. Мен улар айтганчалик одаммасман. 11 йилдан бери шу ерда юраман. Ҳамма нарсани биламан. Булар шунчалик қийнашаяптики болаларни, метрода болалар юра олмайди.\nОзодлик: Сиз нима деб ўйлайсиз нимага бундай бўлаяпти? Илгари бундай эмасмиди?\n- Олдин бунчалик эмас эди. Олдин ҳам бўлардию, бунчалик эмас эди. Ҳозир разрешение на работу, регистрацияларимиз жойида. Ҳозир документсиз болалар кам. Жуда кам миқдорда. Булар фақат пул олиш йўлида. Буларнинг мақсади ўз чўнтакларига пул ишлаш, дейди Санкт Петербургдан қўнғироқ қилган Музаффар.\n“Тожикистонлик отахон арзи”\nТожикистоннинг Ашт туманидан қўнғироқ қилган 70 ёшли отахон Сафарали Йўлдошевнинг айтишича, у суд жараёнларида ўз она тилида гапириш ҳуқуқидан маҳрум қилинмоқда.\n- Бизнинг озгина чигал ишимиз бор. Судда ўзбекчалаб гапира олмай ëтибмиз. Тожикча гапирасиз деб бизни қийнаяпти. Декабрда мен аризани топширган эдим судга. Тожикчани биз мукаммал билмаймиз.\nОзодлик: Таржимон олсангизчи. Таржимон қўймайдими?\n- Ҳозир пенсиям ошиб 61 сомони бўлди. Таржимон ҳам пулга ишлайди. Пулим йўқ. Фақат битта мен эмас кўп одам мана шу ерда. Давлат тили тожик тили, тожикчалаб гапир дейди. Еттинчи декабрдан бу ëғига суд билан биз гаплаша олганимиз йўқ. Билганини сўрайди, биз қолаверамиз.\nОзодлик: Таржимон билан суднинг ўзи таъминлаши керакку.\n- Суд таъминламаяпти.\nОзодлик: Суд мажлислари энди ўша давлатнинг тилида олиб бориладида. Ўзбекистонда ҳам ўзбек тилида олиб борилади. Тожик тилида олиб борилмайдику.\n- Рус тили давлат тили бўлган вақтида ҳамма тил ишлаган эди. Рус тилини ҳам яхши гаплаша олмаймиз. Мен 1965 йилдан бери касаллик билан яшаб келаман. Миям ҳам касал. Яхши эмас. Булар бундоқ қўзғаб қўйса, мен қалтирайман. Бунинг устига мен инвалид бўла олганим йўқ. Пора бермасангиз, инвалидга чиқармайди, дейди Тожикистондан қўнғироқ қилган Сафарали Йўлдошев.


Аллоҳга беадад шукр, Илоҳий туҳфалар, файзу-футуҳ ва қувонч олиб рамазон яқинлашмоқда. Қалбимизга ажиб шавқ ва срур ила рамазон кириб келмоқда. Ойларнинг султони, эзгулик ва хайр мавсуми, тоату ибодат фасли, саховату дуо, таровеҳу Қуръон ойи бўлмиш муборак моҳи Рамазон ўзининг таровати, саховати ва баракоти билан оламга ташриф буюриб, бошимиз узра раҳмат соябони бўлиб турибди. Кўплаб фазилатларга эга бу ойда Қуръон нозил бўлгандир. Қуръони Каримда Аллоҳ таоло бу ҳақида шундай марҳамат қилади;\n“Рамазон ойи – одамлар учун ҳидоят (манбаи) ва тўғри йўл ҳамда ажрим этувчи ҳужжатлардан иборат Қуръон нозил қилинган ойдир”. (Бақара сураси, 185-оят)\nРамазон ойи “Қуръон ойи” деб аталади. Унда Қуръонга бўлган аҳамият: тиловат қилиш, ёд олиш, маъноларини тушуниб етиш тобора ортади. Расулуллоҳ соллаллоҳу алауҳи васаллам ҳар йили Рамазон ойида Қуръони каримни Жаброил алайҳиссалом ҳузурларида ўқиб ўтказар эдилар. Саҳобалар ҳам Рамазонда Қуръонни хатмқилишга қаттиқ киришардилар, баъзилари уч кечада хатм қилса, баъзилари етти кечада хатм қилар яна бошқалари ўн кечада Қуръонни хатм қилишарди. Улар Қуръонни кечаси-ю кундузи, ҳоҳ намозда, ҳоҳ намоздан ташқари бўлсин тиловат қилишар эди. Бу йил алҳамдулиллаҳ Рамазон рўзасини тўлиқ тутиб, ўттиз кун мобайнида масжидларда таровеҳ намозларини адо этиш, Қуръон хатмига сомеъ бўлиш имкони бўлиб турибди. Ўтган 2020 йилда бутун дунёга тарқалган оғир касаллик (Корона вирус пандемияси) туфайли Рамазони шарифда хатми Қурьон бўлмаган, ҳаттоки масжидларимизнинг фаолияти ҳам тўхтаб қолганди. Беш вақтлик намозлар, жума намозлари ва ийд намозларни ҳам масжидларда жамоат бўлиб адо этиш имкони бўлмай қолган эди. Бу йилда бўладиган Хатми Қурьонларни мўмин-мусулмонларимиз ўзгача шукуҳ, интизорлик ва завқ-у шавқ билан кутмоқда.\nТаъкидлаш жоизки, юртимизда дин соҳасида кўплаб ўзгаришлар, масжидлар очилиши ва хатми Қурьонлар йилдан-йилга кўпайиб бормоқда. Мисол учун айтадиган бўлсак, 2018 йил 1149 масжидда, 2019 йил 1220 масжидда хатми Қуръон ўтказилган эди. Худо хоҳласа бу йил 2021-йилда 1370 дан зиёд масжидларда Хатми Қурьон бўлиб ўтади. Инша Аллоҳ бу йил Самарқанд шаҳрида ҳам фаолият олиб бораётган масжидларимизнинг 14 тасида Хатми Қурьон бўлади. Бунинг учун жами 23 нафар қорилар таклиф қилинган. Уларнинг 9 нафари Самарқанд шаҳри қорилари, 14 нафарлари эса бошқа туман ва вилоятлардан таклиф қилинмоқда.\nХатми Қуръон бўладиган масжидлар: Абдуллоҳ ибн Аббос (30 кунлик), Дарғом (1/15 кунлик), Қорабой Оқсақол (1/15 кунлик), Қўшбаққоли (20 кунлик), Қўшҳовуз (2/15 кунлик), Лоҳутий (30 кунлик), Намозгоҳ (25 кунлик), Руҳобод, Фақиҳ абу Лайс (1/15 кунлик), Хўжа Исҳоқи Вали (2/15 кунлик), Хўжа абду Дарун (25 кунлик), Хўжа Нисбатдор (30 кунлик), Шоҳи Зинда (27 кунлик), Янги Обод (30 кунлик).\nЭслатма: Коронавирус касаллиги билан боғлиқ мураккаб вазият давом этаётганини инобатга олган ҳолда таровеҳ намозларида санитария-эпидемиологик назорат кучайтирилади. Хусусан, намозхонлар тиббий ниқобда бўлиш, оралиқ масофани сақлаш, ташриф буюрувчилар тана ҳароратини ўлчаш, антисептик воситалардан фойдаланиш каби карантин тартиб-қоидаларига риоя қилинади. Масжидларда электр, газ ва ёнғин хавфсизлиги ҳамда намоз ўқиладиган жойлар муҳофазасига катта эътибор қаратилади, техник жиҳозларнинг созлиги кўрикдан ўтказилади. Имом-хатиблар томонидан ОАВ ва Интернет сайтлари, ижтимоий тармоқларда Рамазон ойининг мазмун-моҳиятини ўзида мужассам этган чиқишлар қилинади. Шунингдек, масжидлардаги Таровеҳ намозларининг шукуҳи, мўмин-мусулмонларнинг хушкайфияти ҳам кенг ёритилади.\nМуборак Рамазон ойи барчага муборак бўлсин! Бу ойнинг фазилатларидан Аллоҳ таоло ҳар биримизни баҳраманд айласин!\nИ.Нумонов - Самарқанд шаҳар имом-хатибилиги матбуот хизмати ходими\nКиритилган вақти: 05/04/2021 11:52; Кўрилганлиги: 109\nМатериал манзили: https://savad-ul-azam.uz/press/news/ramazon-yaqinlashmoqda-qaysi-masjidlarda-xatmi-quron-boladi\nЧоп этилган вақт: 04/12/2021 18:07


Трейдер ким — Трейдерлар сайти\nФорекс бозоридаги энг яхши сайт\nТерминал (МТ4) нима\nPosted on by adminescape\nТрейдер бу ким?\nФорекс трейдер — касбми ёки хобби?\nФорекс глобал валюта бозори, курслар тафовутидан даромад олиш имконини беради ва ҳарбир одам форекс бозорида савдо қилиши, даромад олиши мумкин. Интернет технологияларининг кенг имкониятлари туфайли ва узоқдан туриб иш бошқариш имкони борлиги учун бугунги кунда Forex трейдерлари фонд бозоридаги трейдерлар сингари масофадан туриб битимлар тузиш имконига ега.\nКўпчиликни қизиқтирадиган савол бу — форекс трейдерларининг даромади қанча? Ҳаркуни валюта курслари кенг диапазонда тебранишади, кунлик ўртача диапазон 100-150 пунктни ташкил етади. Шу ҳаракатланишларни йўналишини топиб ва бошқаровда 100$-200$-500$ ёки бунданҳам зиёд маблағ билан сезиларли даромадлар олиш мумкин. Уларнинг даромадлари йиллик камида (депозитдан) 50% ни ташкил етади, 50% бу агарда жуда кичик кўламдаги битимларни амалга оширган тақдирда. Агарда битим кўламлари юқори бўлса у ҳолда йиллик 200-300% даромад олса бўлади.\nТрейдер бирнеча турга бўлинишади, бу уларнинг қанча муддатлик битимлар тузишига боғлиқ.\nКун ичидаги трейдер\nҚисқа муддатли трейдер\nУзоқ муддатли трейдер\nФорекс бозорида жон сақлаш учун, трейдерлар, иқтисодий ва сиёсий ҳарактерга эга ўзгарувчан вазиятларни узлуксиз равишда кузатиб туриши лозим, уларни кузатишда фундаментал ва теҳник таҳлил усуллари трейдерга ёрдам беради.\nТрейдерларни иши оддий Арзон олиб қиммат сотиш ёки акси.\nСиз Трейдер булишга таёрмисиз?!\nPosted in Форекс нимаTagged Trader, Трейдер\nPrev Тез кунларда янги мақолалар юкланади\nNext Мувоффақиятли савдонинг асослари\nМувоффақиятли савдонинг асослари\nТез кунларда янги мақолалар юкланади\nForex4you брокеридан Верификация ўтиш\n© Signal uz 2014 -2018 Трейдерлар сайти


Маданият вазирлиги аёллар қамоқхонасида байрам тадбирини ташкил этди - Darakchi\nЖАМИЯТ 07.03.2020, 21:47\nБугун Маданият вазирлиги томонидан 8 март - Халқаро хотин-қизлар байрами куни муносабати билан Тошкент вилояти, Зангиота тумани 21-сонли аёллар умумий тартибдаги колониясида байрам тадбири ташкил этилди.\nУшбу байрам тадбири ўз жазо муддатини ўтаётган аёлларга байрамона завқ улашиш, қалбларида эртанги кунга умид уйғотиш, келгуси ҳаётларини эзгу амаллар билан давом эттиришга руҳлантириш мақсадида ташкил этилди. Ўзбек Миллий академик драма театрининг “Қирмизи олма” спектакли намойиши, эл севган актёрларнинг маҳоратли ижролари аёлларга манзур бўлгани уларнинг олқишларидан яққол сезилиб турди. Маҳкумаларни табриклаш учун сўзга чиққан Маданият вазири Озодбек Назарбеков жумладан шундай деди:\n– Сизнинг ўрнингиз оилада, фарзандларингиз ёнида, бу жойдан кетгач, ҳеч қачон қайтгулик қилмасин, ҳамиша эзгу мақсадлар ва орзулар билан яшанг. Хабарингиз бор, кеча президентимиз 83 нафар аёлга амнистия эълон қилдилар. Ҳеч қачон умидингизни узманг. Байрамларни бундан кейин фақат ўз уйингизда, оилангиз бағрида нишонлаш насиб этсин. Байрамингиз муборак бўлсин!\nМаданият вазири аёлларни табриклар экан уларга имкон қадар ҳар байрамда уларга концерт-тадбирлар ташкиллаштиришга сўз берди.\n- Қайси санъаткор билан учрашиш, қайси спектаклни томоша қилиш истагингиз бўлса, бемалол айтишингиз мумкин. Байрамларда уларни таклиф этишга тайёрмиз, - деди Маданият вазири Озодбек Назарбеков.\nСпектаклдан сўнг, хонанда Феруза Жуманиёзова ўзининг шўх қўшиқлари билан маҳкумаларнинг кўнглини шод этди.


Шуҳрат ТУРСУНБОЕВ: Таълим тизими янги қонунга муҳтож\nАйни кунларда Олий Мажлис Қонунчилик палатасида иқтисодий ислоҳотларни мустаҳкамлаш, ижтимоий соҳанинг устуворлигини таъминлаш, аҳоли фаровонлиги, турмуш даражасини оширишга ҳамда фарзандларимизнинг интеллектуал салоҳиятини юксалтиришга қаратилган қонун лойиҳалари маромига етказилмоқда. Мана шундай ҳужжатлардан бири — “Таълим тўғрисида”ги Ўзбекистон Республикаси қонунининг янги таҳрирдаги лойиҳасидир.\nТаъкидлаш жоиз, мамлакатимизда таълим тизимидаги ислоҳотлар — мактабгача таълим муассасаларида 6 ёшдан 7 ёшгача таълимнинг мажбурий этиб белгиланиши, 11 йиллик мажбурий умумий ўрта таълимнинг жорий этилиши, уларнинг битирувчиларига мураккаб бўлмаган касбларнинг берилиши, академик лицейлар ва касб-ҳунар коллежларида таълим бериш муддати ва мазмунининг ўзгариши, мулкчилик ва ташкилий-ҳуқуқий шаклидан қатъи назар, юридик шахсларга барча таълим турлари бўйича нодавлат таълим хизматларини кўрсатишга рухсат берилиши, ривожланган хорижий давлатларнинг таълим соҳасидаги илғор тажрибаларини миллий таълим тизимига жорий этилаётгани “Таълим тўғрисида”ги Ўзбекистон Республикаси қонунини янги таҳрирда қабул қилишни тақозо этмоқда. Шундан келиб чиқиб, мазкур лойиҳа ташаббускорлари томонидан қонун лойиҳасида бир қатор янги нормалар, тушунчалар ва моддалар акс эттирилиб, парламент қуйи палатасига киритилди.\nКуни кеча Олий Мажлис Қонунчилик палатасининг навбатдаги мажлисида ушбу қонун лойиҳаси биринчи ўқишда қабул қилинди.\nХўш, янги қонун лойиҳасининг қандай афзалликлари бор?\nАмалдаги қонун 5 та боб, 34 та моддадан иборат бўлса, янгиси 12 та боб, 73 та моддани қамраб оляпти. Қонун лойиҳасида катта ёшдагилар таълими, махсус таълим, инклюзив таълим, якка тартибда педагогик фаолият билан шуғулланиш, давлат – хусусий шериклик, таълим соҳасига инвестицияларни киритиш, таълим соҳасидаги давлат назорати, таълим муассасаларининг ўзини-ўзи баҳолаши, таълим иштирокчиларининг ҳуқуқлари, мажбуриятлари ўз аксини топмоқда.\nЯнги таҳрирдаги қонун лойиҳасида таълим олувчиларни таълим олиш ёки педагог кадрларни таълим фаолияти билан боғлиқ бўлмаган бошқа ишларга жалб этишнинг тақиқланиши ва бунда раҳбарларнинг жавобгарлиги белгиланяпти.\nЯна бир муҳим масала. Йиллар давомида мактабдан ташқари таълим турига турли ташкилотларни қўшиб келдик. Ҳаттоки, турли тўгараклар, секцияларни ўз ичига жамлаган ташкилотларнинг ичида мусиқа, санъат, спорт мактабларини ҳам мактабдан ташқари таълим, деб ҳисобланди. Аслида буларнинг барчаси мактаблардир. Чунки, уларнинг барчасида қўшимча таълим берилади. Шунинг учун лойиҳага бир қатор янги нормалар киритилди.\nЭътиборлиси, лойиҳага инклюзив таълим тушунчаси ҳам сингдирилди. Ҳар бир боланинг таълим олишдаги тенг ҳуқуқлилигини таъминлаш ҳар қандай дискриминация ва камситишларнинг олдини олишга хизмат қилади. Шунингдек, лойиҳада амалдаги қонунда, умуман, қонунчиликда кўзда тутилмаган янги қоидалар — юртимизда ёшидан қатъи назар, катта ёшдагилар умри давомида билим ва кўникмаларини мустаҳкамлаб бориш имкониятлари ҳам қонун билан мустаҳкамланяпти.\nЛойиҳада махсус таълим бу ҳозирги махсус ихтисослаштирилган таълим эмас, балки мудофаа, хавфсизлик ва ҳуқуқни муҳофаза қилиш йўналишида махсус мутахассисларни тайёрлаш таълими, деб белгиланмоқда.\nХулоса қилиб айтганда, ушбу қонун лойиҳасининг қабул қилиниши таълим тизимидаги мавжуд муаммоларни бартараф этиш, тизимни тубдан такомиллаштириш ва таълимни халқаро ҳамжамият билан уйғунлашган ҳолда олиб бориш учун кенг имкониятлар яратади.\nЎзбекистон ХДП фракцияси аъзоси,


Бугун аждодимиз Соҳибқирон Амир Темур таваллуд топган кун\n79.1K views 06:15\nКимлар санаторий-курортларга бепул йўлланма олиши мумкин?\nҚонунчиликка мувофиқ қуйидаги ногиронлар ва кексалар тоифаси берул санатория-курорт йўлланмалари тақдим этилади:\n👉 уруш ногиронларига ва қатнашчиларига тенглаштирилган шахслар;\n👉 ҳалок бўлган ҳарбий хизматчиларнинг бева хотинлари (бева эрлари);\n👉 республика аҳамиятига молик шахсий пенсия олувчи шахслар;\n👉 Чернобиль ҳалокати сабабли ногирон бўлиб қолган шахслар;\n👉 ядро полигонларида ҳарбий хизматни ўтаган шахслар;\n👉 I ва II-гуруҳ ногиронлари, кўзи ожиз I-гуруҳ ногиронини кузатиб борувчи шахс;\n👉 ёлғиз кексалар;\nЙўлланма олиш учун қуйидаги ҳужжатлар бандликка кўмаклашиш марказларига топширилиши лозим:\n👉 паспорт нусхаси;\nюқоридаги фуқароларнинг имтиёздан фойдаланиш ҳуқуқини берувчи ҳужжатлар (ногиронликни тасдиқловчи, пенсионерлар учун гувоҳнома ва б.);\n👉 тиббий хулоса.\nЙўлланмаларни бериш даврийлиги қуйидагича.\n✅ ҳар йили (навбат асосида):\n👉 уруш ногиронларига тенглаштирилган шахсларга;\n👉 республика аҳамиятига молик шахсий пенсия олувчи шахсларга;\n👉 Чернобиль АЭС ҳалокати оқибатида нурланиш касаллигига чалинган ва уни бошидан кечирган шахслар, шунингдек Чернобиль ҳалокати сабабли ногирон бўлиб қолган шахсларга;\n👉 ядро полигонлари ва бошқа радиация-ядро объектларида ҳарбий хизматни ўтаган\n👉 ёлғиз кексаларга;\n✅ икки йилда бир маротаба (навбат асосида):\n👉 уруш қатнашчиларига тенглаштирилган шахсларга;\n👉 ҳалок бўлган ҳарбий хизматчиларнинг бева хотинларига (бева эрларига);\n👉 I ва II-гуруҳ ногиронлари, кўзи ожиз I-гуруҳ ногиронини кузатиб борувчи шахсга;\n👉 санаторийларда бўш ўрин мавжуд бўлган тақдирда, навбат асосида, аммо 3 йилда 1 маротаба — пенсионерларга.\nЙўлланмалар ўн икки кунга, йўлланмаларнинг амал қилиш муддати бошланишидан камида 10 кун олдин берилади.\n83.9K viewsedited 09:25\n68.8K views 11:30\nУй-жой кодексида уйда доимий яшаётган оила аъзоларининг турар жойга бўлган ҳуқуқлари назарда тутилган. Хусусан улар:\n👉 уйдаги, квартирадаги хоналардан мулкдор билан тенг фойдаланишга ҳақли;\n👉 турар жойга ўзларининг вояга етмаган фарзандларини олиб киришга ҳақли.\nУй эгаси билан оилавий муносабатлар тугаган тақдирда ҳам собиқ оила аъзоларида турар жойдан фойдаланиш ҳуқуқи сақланиб қолади. Бунда уйдан фойдаланиш тартиби ўзаро келишиб олиниши керак. Ўзаро келиша олинмаган тақдирда, низолар суд тартибида ҳал қилинади.\nЭслатиб, ўтамиз, 2019 йил 4 апрелда Уй-жой кодексига киритилган ўзгартиришга асосан турар жой мулкдори фарзандларининг эр-хотини (яъни уй эгасининг келини (куёви) ҳам келишувга биноан унинг оила аъзолари қаторига киритилиши мумкинлиги белгиланган эди.\n76.7K views 14:11\n66.6K views 15:45\nЎзбекистон Республикаси бюджет ҳисобининг стандарти (11-сонли БҲС) “Қарз мажбуриятлари бўйича харажатлар” Адлия вазирлигида давлат рўйхатидан ўтказилди (3149-сон, 09.04.2019 й.).\nМазкур ҳужжат бюджет ташкилотлари, давлат мақсадли ва бошқа бюджетдан ташқари жамғармаларнинг қарз мажбуриятлари бўйича ҳаражатларини юритиш тартибини белгилайди.\nҚарз мажбурияти бўйича харажатларга қуйидагилар киради:\n👉 қисқа ва узоқ муддатли қарзлар бўйича мажбуриятлар;\n👉 бюджет ссудалари ва бошқа қарзлар билан боғлиқ фоиз ва пенялар;\n👉 молиявий ижара билан боғлиқ тўловлар;\n👉 хорижий валютадаги қарзлар бўйича хорижий валюталар ўртасидаги тафовутлар билан боғлиқ тўловлар.\nШунингдек, мазкур ҳужжатда қарз мажбуриятлари бўйича харажатларни ҳисобга олиш, капитализациялаштириш ва уни тўхтатиш тартиблари белгиланган.\n66.4K views 04:21\nҲарбий хизматга кетувчилар махсус танловлардан ўтказилади\nҲукумат қарори (291-сон, 09.04.2019 й.) билан Чақирилувчиларни танлаб олиш тартиби тўғрисидаги низом тасдиқланди\nМазкур низом чақирилувчиларни ҳарбий-техника мутахассисликлари бўйича тайёргарликка жалб этиш ва муддатли ҳарбий хизматни ўташ учун танлаб олиш тартибини белгилайди.\nТанлов чақирилувчиларнинг умумжисмоний тайёргарлигини баҳолаш, касбий танлов ва якка тартибда суҳбат шаклида туман ҳокими қарори билан тасдиқланадиган Танлов кенгаши томонидан амалга оширилади.\nТанлов чақирув йилидан аввалги йилнинг 10 августидан чақирув йилининг 10 февралигача ўтказилади.\nТанловда иштирок этишда чақирилувчиларнинг сони чекланмайди.\nЧақирилувчиларнинг умумжисмоний тайёргарлигини баҳолаш қуйидаги нормативлар бўйича ўтказилади:\n👉 турникда тортилиш;\n👉 100 метрга югуриш;\n👉 3000 метрга югуриш.\nМазкур нормативларни топширмаган чақирилувчилар касбий танлов тадбирларига қўйилмайди.\nКасбий танлов компютерда ишланадиган 60 та саволларга жавоб бериш орқали ташкил этилади.\nСаволлар мактаб, коллеж ҳамда лицей дастурлари доирасида тузилади ҳамда саволларни ишлаш учун 1 соат 30 дақиқа вақт берилади.\nСавол-жавобларнинг якуний баҳоси мониторда автоматик кўринади ҳамда касбий танловни такроран топширишга рухсат берилмайди.\nЯкка тартибдаги суҳбат видеокузатув камералари назоратида Ўзбекистон тарихи, Амир Темур тузуклари ва бошқа улуғ аждодларимиз ҳаёти ва фаолиятига доир билимларни аниқлаш орқали амалга оширилади.\nЯкка тартибдаги суҳбат якунида Танлов кенгаши чақирилувчини ҳарбий-техника мутахассисликлари бўйича тайёргарликка жалб этиш ёки муддатли ҳарбий хизматни ўташ учун тавсия этиш ёки тавсия этмаслик бўйича қарор қабул қилади.\n74.4K views 06:39\nАдлия вазирлиги ходими Агентлик директори ўринбосари этиб тайинланди\nҲукумат қарори билан Рустам Бегмуратович Киямов Ўзбекистон стандартлаштириш, метрология ва сертификатлаштириш агентлиги бош директорининг ўринбосари этиб тайинланди.\nР. Киямов узоқ йиллар мобайнида “Ўзстандарт” агентлигида турли масъул лавозимларда ишлаган. 2018 йилдан буён Адлия вазирлигининг Иқтисодий қонунчилик бошқармаси бош маслаҳатчиси лавозимида фаолият юритиб келаётган эди.\n59.4K viewsedited 07:05\n167.4K views 14:50


РАМАЗОН ОЙИ – ХАЙР-САХОВАТ ОЙИ\nМуборак рамазон ойи ҳар бир мусулмон учун эзгу амаллар даври ҳисобланади. Хусусан, ундаги меҳр-шафқат, саховат ва мурувват, ёрдам ва кўмакка муҳтож инсонларни ҳар томонлама қўллаб-қувватлаш борасидаги йўл-йўриқлар ҳар бир мўминнинг қалб истагидир.\nБу эзгу амаллар азиз китобимиз Қуръони Каримда ҳам кўп маротаба зикр қилиб ўтилади. “Сиздан (эй Муҳаммад) қандай эҳсон қилишни сўрайдилар. Айтинг: “Ниманики хайр-эҳсон қилсангиз ота-она, қариндошлар, етимлар, мискинлар ва мусофирларга қилингиз”. Аллоҳ ҳар қандай қилган эҳсонларингизни билиб туривчидир” (Бақара сураси, 215-оят)\nМеҳр-мурувватнинг савобини зиёда қиладиган омил, очиқ чеҳра ва ширин тилли бўлишдир. Зеро, Навоий хазратлари айтганларидек: “Кулар юз била ато-сахо устига сахо”.\nМуҳтарам азизлар, Рамазон ойи бир-бирига меҳр-мурувват, раҳм-шафқат кўрсатадиган эзгулик ойидир. Ҳатто, тарихда урушлар ҳам бу ойда тўхтатилган, бир-бири билан аразлашиб юрган кишилар ярашганлар, баъзи бир сабаблар билан нотинч бўлиб турган оилалар бу ойни ҳурматидан бир-бирларини кечириб, аҳил-иноқликка юз тутганлар.\nМингбулоқ тумани бош имоми ва “Шохи Жалил” жоме масжиди имом-хатиби\nby 2020-05-11 09:58:55


Мамаёқуб Ҳамраев: “Исмат Хушевнинг «Президент соқчисининг кирдикорлари” – мақоласи оламшумул воқеа!!! | Langar Ota\nХа, дустларим ёруг кунларимиз келишида Дунё Узбеклари Исмат ака йулбошчилигида бизга маёк булиб турибди.\nБу бор гап, менинг сезишимча, мана шу маколасигача булган икки-уч йиллик давр Исмат ака учун узига яраша машаккатлар, тахликалар ва сизу-биз билмаган аёвсиз курашлар даври булган булса ажаб эрмас!!!\nСабаби, ёдларингизда булса Исмат ака, кукқисдан йуколиб колдилар ва кейин Узбекистонда, юртимизда райдо бўлидлар.\nУшанда купчилик, хар хил фирлар билдирди, дустдан олиб-душманга солишди.\nАммо, тугри тушунган булсангиз, у киши ана шу сафардан кайтишларига хам кузлари етмаган, агар бир гап булса, МХХ ёки Президент номига дог туширмасликни афзал курганлар.\nЧунки, 99 фоиз одам айнан шундай деб уйлар эди-да. Яна билмадим, бу менинг шахсий фикрим!\nАммо нима булган такдирда хам, бугунги кунда Исмат акадан бошка бирон журналист ушбу кирдикорлар хакида ёза олмас эди ва купчилиги фикр хам билдиролмайди.\nУ киши, ушбу маколаси билан яна бир бор Президентга ва халкига булган садокатини номоён килдилар.\nЭндиги жавоб Президентимиздан, бу тарихий бурилиш даври булди, энди хам узгариш булмаса, яна шу кетишда ривожланаверсак, жавобини Исмат аканинг кейинги маколаларидан топамиз!!!\n2014 йил мамлакатимиз учун улкан узгаришлар йили булиши шартлиги аён булди, сезишимча утган йиллар МХХ учун хам осон булган эмас, бир неча бор Иноятов Р.Р ишдан олинибди деган гаплар чикди, ёдларингизда булса Исмат аканинг хавотирлик хатлари эълон килинди.\nБиз билмаган аёвсиз курашлар булиб утган ва балким утаяпди хам.\nНима булган такдирда хам бугунги кунда МХХ Рустам Иноятов бошчилигда уз Конституцион бурчини виждонан бажарди деб уйлайман.\nЭндиги асосий вазифа, халкимизнинг кимлар томонидандир топталган инсоний хак хукукларини тиклашдек буюк хизмат олдида туришибди.\nХалкимизнинг умиди, келажакка булган ишончи, ваъда килинган буюк келажак хам ана шу маколадан кейин янгича мазмун касб этса, ажаб эмас.\nДунё Узбеклари ва сиздан кувончлик янгиликларни кутиб коламиз, халкимиз келажаги ва бахти учун доим сог омон булинг.


Қозоғистонда ёнғинлар натижасида 39 ер фойдаланувчиси яйловдан маҳрум бўлди\nДашт ёнғинлари сабабли маҳаллий аҳоли ҳалок бўлган Қарағанда вилоятининг Улитау туманида қурбонлар сони аниқланди ва етказилган зарарни аниқлаш ишлари бошланди.\nЁнғин деҳқонларни юзлаб бош чорва молларидан маҳрум қилди, беш минг гектардан ортиқ ерлар ёниб кетди.\nРасмий маълумотларга кўра, яйлов ва пичанзорлардан маҳрум бўлган 39 ер фойдаланувчиси зарар кўрди. Жабрланган фермерлар билан учрашувда Қарағанда вилояти ҳокимининг ўринбосари Серик Шайдаров ва маҳаллий ҳокимлар қўллаб-қувватлашга ваъда беришди. Вариантлардан бири — ерларнинг давлат захираларини бир йилга бепул тақдим этиш. Битта фермер 318 бош чорва молларини йўқотди. Ҳокимият, зарарни баҳолагандан сўнг, унга бозор қиймати бўйича товон пули тўлашига ишонтирмоқда.\nХабар қилинишича, Улитау минтақасидаги барча ўрмон ёнғинлари тугатилган.\nЭслатиб ўтамиз, вилоятнинг учта қишлоқ туманларида ҳокимият фавқулодда режимни эълон қилди. Ёнғинни ўчиришда юзлаб одамлар қатнашган. Ёнғинни ўчиришга маҳаллий аҳоли ҳам қўшилди.\nФавқулодда вазиятлар бошқармаси маълумотларига кўра, минтақада тўртта ёнғин содир бўлган, уларнинг умумий майдони беш минг гектардан зиёдни ташкил этган, 365 гектар майдонда 10 та ёнғин қайд этилган.\nЎчиришда қийинчилик 40 даража иссиқлик ва тез-тез ўзгариб турадиган шамол туфайли юзага келган. Ёнғин қабристон ҳудудида ҳам қайд этилган.\n4 июль куни кечқурун қишлоқ туманларини айланиб ўтиш пайтида маҳаллий аҳоли ёниб кетган машинани топди ва уларнинг ёнида 23 ёшли қишлоқдошнинг жасади бўлган.\nҲокимият бу йигит ёнғинларни ўчиришда иштирок этмаганлигини эълон қилишга шошилди, аммо ижтимоий тармоқларда яна бир версияси илгари сурилмоқда — гўёки бир қишлоқ аҳолиси ўзлари қишлаш учун ёнғинни ўчиришга ёрдам бериш учун борган. Суд-тиббий экспертизасини тайинлаган полиция ҳали йигитнинг ўлими сабабларини эълон қилмади.\nҚарағанда вилоятидаги дашт ёнғинлари фонида маҳаллий мансабдор шахсларни ёнғинларнинг рухсат этилган кўлами учун жазолаш, шунингдек биринчи кунларда фавқулодда вазият оқибатлари тўғрисида ўз вақтида ва тўлиқ бўлмаган маълумотни талаб қилишди. Вилоят ҳокимлиги расмийлар табиий офат ҳақидаги маълумотни яширганини рад этиб, жамоатчиликнинг «бу аҳолининг фикри» деган танқидига жавоб қайтарди.


Ховос шаҳарчасидаги темирйўлчилар маданият саройида вилоят халқ таълими бошқармаси ташаббуси билан ижодкор ўқитувчилар анжумани бўлиб ўтди. Ўзига хос шеърият байрамида мамлакатимиз пойтахтидан ташриф буюрган бир гуруҳ таниқли ижодкорлар — Ўзбекистон халқ шоири Усмон Азим, “Маънавий ҳаёт” журналининг бош муҳаррири, Ўзбекистонда хизмат кўрсатган маданият ходими Эшқобил Шукур, ёш истеъдодли шоир Шодмонқул Салом ва хонанда Турсунбой Парпиевлар иштирок этдилар.\nПойтахтлик ижодкорлар Ҳалима Худойбердиева номидаги ижод мактаби билан танишиб, ўқувчиларга маҳорат дарслари ўтиб беришди. Халқ шоири Усмон Азим 7-синф ўқувчилари билан дилдан ижодий гурунг қилди.\nЭшқобил Шукур ва Шодмонқул Салом ҳам бошқа синфларда маҳорат дарсларини ўтиб беришди. Сўнгра ижод мактабининг мажлислар залида барча ўқитувчи ва ўқувчилар иштирокида катта шеърхонлик бўлди. Усмон Азим, Эшқобил Шукур, Шодмонқул Салом, Муҳаммад Исмоиллар нажиб ижод намуналаридан ўқиб, даврага руҳ олиб кирдилар. Эшқобил Шукур ижод мактаби кутубхонасига “Бобо сўз изидан” китобини ҳамда “Маънавий ҳаёт” журналининг бир йиллик тўпламини совға қилди.\nЎзига хос шеърият байрамининг асосий қисми Ховос шаҳарчасидаги темирйўлчилар маданият саройида кечди. Зал тўла шеърият мухлислари. Тантанани Ховос тумани ҳокими Раҳимжон Бобоев кириш сўзи билан очди. Нотиқ туманга пойтахтдан таниқли шоирларнинг ташриф буюриши ҳудуд учун катта маданий ҳодиса эканлигини таъкидлади.\nТадбирнинг асл моҳияти вилоят халқ таълими бошқармасининг бошлиғи Абдушокир Абдураҳмонов нутқида ойдинлашди.\n—Муҳтарам Президентимиз вилоятимизга ташриф буюрган чоғларида бешта муҳим ташаббусни олға сурдилар, —деди нотиқ. —Шулардан бири китобхонликдир. Бошқармамиз томонидан китоб мутолаасига муҳаббат уйғотиш учун “Китобхон мактаб”, “Китобхон устоз”, “Китобхон директор”, “Китобхон ўқувчи” каби танловларни мунтазам равишда ўтказиб келаяпмиз. Буни қарангки, вилоятимизда 150 нафардан зиёд ижодкор ўқитувчи бор экан. Улар ҳар бирининг икки-учтадан китоблари чоп этилган. Тўрт сатр шеър битиш учун камида тўртта китоб ўқиш кераклигини қўлига қалам тутганлар билади. Ана шундан келиб чиқиб вилоятимизда ижодкор ўқитувчилар анжуманини ўтказишга азму қарор қилдик.Сўнгра Ўзбекистон Ёзувчилар уюшмаси вилоят бўлимининг масъул котиби Ҳаётхон Ортиқбоева вилоят халқ таълими бошқармаси қошида ижодкор ўқитувчилар кенгашини тузиш таклифини ўртага ташлади. Бу таклиф қизғин қўллаб-қувватланди. 15 кишидан иборат кенгаш тузилди. Унга раҳбар этиб Ҳалима Худойбердиева номидаги ижод мактаби директори, шоир Муҳаммад Исмоил сайланди. Кенгаш ҳар ойда вилоятимиздаги ижодкор ўқитувчиларнинг бошларини қўшиб, мушоиралар ўтказади. Энг яхши ижодкор ўқитувчилар Ўзбекистон Ёзувчилар уюшмаси аъзолигига тавсия этилади.\nСўнгра навбат пойтахтдан ташриф буюрган меҳмонларга берилди. Минбарга биринчи бўлиб кўтарилган Ўзбекистон халқ шоири Усмон Азим ҳар бир мактабнинг номини унинг ижодкор ўқитувчилари кўтаришини урғулади. Ўзи таҳсил олган Сурхондарё вилояти Бойсун туманидаги 1-умумий ўрта таълим мактабидан 4 нафар халқ шоири ва ёзувчиси етишиб чиққанлигини фахр билан очиқлади. Илгари жамиятда энг ҳурматли кишилар ўқитувчилар бўлганлигини, замонанинг зайли билан орада бу касб кишиларининг нуфузи тушиб кетганлигини, Президентимиз Шавкат Мирзиёев ҳокимият тепасига келгач, ўқитувчилар обрўсини оширишга алоҳида эътибор берилаётганини мамнуният билан изҳор қилди.\nЭшқобил Шукур, Шодмонқул Салом ва Муҳаммад Исмоилларнинг чиқишлари ҳам олқишлар билан кутиб олинди. Навбат сирдарёлик ижодкорларга берилди. Алишер Нурнинг халқона оҳангларга йўғрилган шеърлари барчага манзур бўлди. Янгиер шаҳридаги “Жозиба” адабий тўгараги раҳбари, иқтидорли шоира Махсуда Жўрақулова Усмон Азимнинг “Ёмғир ҳақида баллада” шеърини қойилмақом қилиб ёд ўқиб, халқ шоирининг эътирофига сазовор бўлди. Таниқли ижодкор унга янги китобини совға қилди. Ховос туманидаги 1-умумий ўрта таълим мактабининг ўқувчиси Ўлмасой Султонова киндик қони тўкилган замин ҳақида ёзилган “Кўҳна Ховосим” шеърини ўқиб берди.\nХонанда Турсунбой Парпиев ва вилоят мақомчилар ансамбли ижросидаги дилбар наволар шеърият байрамига ўзгача шукуҳ бағишлади.\n—Биз, ижодкор ўқитувчилар учун бу тадбир муҳим адабий ҳодиса бўлди, — дейди Боёвут тумани “Баркамол авлод” болалар маркази “Ёш ижодкор ва нотиқ” тўгарагининг раҳбари Сайёра Эрназарова. —Кейинги пайтларда мамлакатимизда ижодкор ёшларнинг юзага чиқиши йўлида катта сиёсат олиб борилаяпти. Бу яқин келажакда ўз меваларини беради. Мутахассислар қайси касбда ишлашларидан қатъий назар ижодкор бўлсалар, кўзлаган мақсадларига яхшироқ эришадилар.\nАнжуман адоғида ижодкор ўқитувчилар таниқли шоирлар билан самимий гурунглашдилар, эсдаликка суратга тушдилар. Зеро, бу кун улар ҳаётида унутилмас воқеа бўлиб муҳрланиб қолса не ажаб!


Кўпчилик болаликдан учувчи бўлишни орзу қилади. Бу шарафли касбга муносиб бўлиш эса ҳаммага ҳам насиб қилавермайди. Худди шундай, ҳарбий учувчи бўлиш учун ҳам узоқ вақт тайёргарлик талаб этилади.\nҚарши-Хонобод аэродромига сафаримиз чоғида, Қарши шаҳридаги Олий ҳарбий авиация билим юртида ҳам бўлиб, ёш курсантлар билан суҳбатлашдик. Уларга яратилган шароитлар билан танишдик.\nХонобод аэродромига Тошкентдан, Ўзбекистон ҳаво кучларига қарашли самолётда йўлга чиқдик. Мудофаа вазирлиги ташкил этган пресс-тур иштирокчилари билан бирга, бир ярим соатда манзилга етиб бордик.\nХонобод аэродромига қўнишимиз билан ёш курсантларнинг учишга тайёргарлик кўраётганига гувоҳ бўлдик. 5-курс курсанти Бекпўлат Боқижонов ўзи учмоқчи бўлиб турган L-39 «Aлбатрос» ҳарбий ўқув самолёти билан таништирди.\n«3 йилдан бери самолётда учиб келаман. Ҳозирда L-39 қирувчи ҳарбий ўқув самолётида ўз парвозларимни амалга ошириб келяпман.\nL-39 жанговар вазифаларни бажаради. Бугун тайёргарлик жараёни. Эртадан ўқ отиш машқларига тайёрланамиз. Учишдан олдин ҳимоя шлемини киямиз, бу ҳимоя вазифасини ўташ билан бирга, радиоалоқани ҳам таъминлайди.\n4 км.дан баландда парвоз қиламиз. Бу баландликда кислород камлиги учун кислород баллонидан нафас оламиз.\nL-39 ҳарбий самолёти анча тез учади. Реактив двигатели битта бўлишига қарамай, қуввати анча баланд: максимал тезлиги соатига 900 км. 12 км баландликка кўтарила олади. Сизлар Тошкентдан Хонободгача бир ярим соатда келган бўлсанглар, бу самолётда 40 минутда етиб боради. Ёқилғиси 2,5 соатга етади. 1,5 тонна ёқилғини ўзига олади.\nУчувчи биринчи ўринда соғлом бўлиши керак. Шунингдек, тез фикрлаши, фавқулодда қарорлар қабул қила олиши зарур. Самолёт қанча тез учса, учувчи ҳам шундай тез фикрлаши керак бўлади.\nУчувчилар ҳар қандай вазиятга тайёр бўлиши керак. Энг қийини – кўтарилиш ва қўниш. Чунки об-ҳаво ва шамол сизга ҳалақит қилиши мумкин», – дейди Олий ҳарбий авиация билим юрти 5-босқич курсанти Бекпўлат Боқижонов.\nАфсуски, кучли шамол тинавермагач, курсантларнинг режалаштирилган парвози амалга ошмай қолди.\nШундан сўнг самолёт ва вертолёт тренажёрлари билан танишдик. Тренажёрлар Ми-8МТ, Ми-24 вертолётлари ва ҳарбий самолётларида дастлабки учиш кўникмаларини ўрганиш учун мўлжалланган.\nПрезидент Шавкат Мирзиёев 2018 йил 28-30 январь кунлари Қарши туманидаги Хонобод ҳарбий аэродромига ташриф буюрган. Бош қўмондон ҳарбий учувчилар тайёрлаш, уларнинг амалий машғулотлар олиб боришида объектнинг имкониятларидан самарали фойдаланиш мақсадида 1994 йилда асос солинган Жиззах олий ҳарбий авиация билим юртини Қарши шаҳрида қайта ташкил этиш таклифини берган.\nШундан сўнг Қарши сержантлар тайёрлаш мактаби негизида Олий ҳарбий авиация билим юрти ташкил этилиб, ажратилган 73 миллиард сўм эвазига ўқув корпуси ва ёрдамчи бинолар замонавий кўринишга келтирилиб, янги тренажёрлар, ўқув-услубий қўлланмалар, ахборот-коммуникация технологиялари билан жиҳозланган.\nМуассаса ҳаво ҳужумидан мудофаа қўшинлари ва ҳарбий ҳаво кучлари учун 7 та йўналиш бўйича мутахассислар тайёрлайди.\nЎзбекистон ҳаво сарҳадларини қўриқлайдиган бўлажак мутахассисларни тайёрловчи масканга қисқа сафаримиз шу тариқа якун топди. Ёш курсантларга келгусидаги фаолиятларида омад ва сидқидилдан хизмат қилишларини тилаб қоламиз.


«Ўзбектелеком»дан иккита хушхабар: энг фойдали мобил тарифга уланиш ва Wi-Fi роутер бепул! - Terabayt.Uz\n«Ўзбектелеком»дан иккита хушхабар: энг фойдали мобил тарифга уланиш ва Wi-Fi роутер бепул!\nЯнги йил байрами арафасида UZTELECOM ўз сайтида бир қатор хабарлар чиқарди. Шулар орасидан сизлар учун қизиқарли бўлган иккитасини эътиборингизга ҳавола этмоқдамиз.\nБиринчи хабар «Ўзбектелеком» акционерлик компаниясининг Uzmobile уяли алоқа оператори абонентларига тегишли. Эсингизда бўлса, у июннинг охирида «ОДДИЙ 10» тариф режасига БEПУЛ уланишни йўлга қўйган эди. Кейинроқ эса ушбу акциянинг муддати 31 декабргача узайтирилган.\nКомпания мобил алоқа абоненти бўлишни истаганлар учун янги йил туҳфаси сифатида, ушбу тариф режасига уланишни энди мутлақо БEПУЛ қилди.\n«ОДДИЙ 10» тариф режасининг шартлари билан танишиш ҳамда мазкур тариф режаси ҳақида батафсил маълумот олиш учун ушбу ҳавола орқали компания сайтига ўтишингиз мумкин.\nЎҚИНГ: UzMobile'да оператор бўлиб ишлаш учун нима қилиш керак?\nКомпания эълон қилган яна бир янгилик эса унинг Uzonline интернет-провайдери абоненти бўлишни истаганларга маъқул келади. Унга кўра, «Интернетга уланинг ва абонент қурилмасига эга бўлинг» акцияси энди 2021 йилнинг охирига қадар амал қилади.\nЭслатиб ўтамиз, ушбу аксияда ҳам жисмоний, ҳам юридик шахслар иштирок этишлари мумкин. Ушбу аксия доирасида «Ўзбектелеком» АКнинг интернет хизматларига уланган абонентлар учун телекоммуникация хизматларини кўрсатиш даврида сақлаш учун абонент қурилмаси тақдим этилади.\nАкция шартлари билан бу ерда танишиб чиқишингиз мумкин.\n#Uzmobile #Uzonline #Uztelecom #интернет-провайдер #мобил алоқа оператори #мобиль оператор #операторлар #узмобайл #Ўзбекистон #Ўзбектелеком #тариф режалар


Истанбулда юзга яқин ўзбек муҳожири депортация хавфи остида қолди « Ўзбекистон Халқ Ҳаракати\n11 August 2016 - 22:22\n“Озодлик” радиосининг хабар беришича, Истанбулда сўнгги 13 кун ичида 140га яқин марказий осиёлик муҳожир ушланди. Озодлик манбаларига кўра, ушланганларнинг асосий қисми ўзбекистонлик бўлиб, ҳозирда уларнинг юзга яқини депортация хавфи остида қолган.\n29 июль куни Туркия хавфсизлик идоралари Истанбул шаҳрида бошлаган тадбирларнинг биринчи босқичида 29 нафар ўзбекистонлик муҳожир, кейинчалик яна 100га яқин ўзбек муҳожири ушланди.\nУшланган ўзбек муҳожирлари билан боғлиқ вазиятни ўрганаётган Ўзбекистон Халқ Ҳаракати маълумотига кўра, ушланганларнинг 80 нафари қўйиб юборилган ва уларнинг 40 нафарига 1 ой ичида Туркияни тарк этиш талаби қўйилган.\nВазиятдан хабардор мухолифатдаги Ўзбекистон “Эрк” партияси раҳбари, ҳозирда Туркияда яшаётган Муҳаммад Солиҳнинг Озодлик билан суҳбатда айтишича, айни пайтда яна 60 киши Истанбулдаги Қумқопи депортация марказида ушлаб турилибди.\n– Шулардан 4 киши Тожикистон, 6 киши Қирғизистон, 9 киши россиялик, 1 киши Қозоғистон фуқароси. Аммо қолганларнинг ҳаммаси ўзбеклар. Ушланган 40 киши Туркияни тарк этиш талаби билан қўйиб юборилди. Ҳозир Қумқопи изоляторида 60 киши ушлаб турилибди. Уларнинг 17таси ёш болалар, 4таси ҳомиладор аёллар. Болаларнинг ичида 15 кунлик, 3 ойлик чақалоқлар ҳам бор,- деди Муҳаммад Солиҳ.\nОзодликнинг Истанбулдаги манбаларига кўра, 11 август куни ҳам шаҳардаги бир неча нафар ўзбек муҳожири полиция томонидан олиб кетилган.\nҚумқопи депортация марказида ушлаб турилганлардан бирининг яқинига кўра, ҳозирча ушланганларга расмий бирор айблов эълон қилинмаган:\n“Полиция билан гаплашдик. Ҳеч қандай айблов йўқлигини айтишди. Фақат депортация қилинишини айтишди. Сабабини изоҳлашмади”, деди яқини депортация марказида ушлаб турилган ўзбекистонлик муҳожир.\nУнинг айтишича, аксар ушланганларнинг Ўзбекистондаги уйларида МХХ томонидан тинтув ҳам ўтказилган.\nМуҳаммад Солиҳга кўра, ушлаб турилган ўзбек муҳожирларининг аксари диний мотивлар боис Ўзбекистонни тарк этган шахслар бўлиб, уларнинг депортациясига йўл қўйиш мумкин эмас:\n– Булар Ўзбекистондан қочган диндорлардан. Яъни ўзининг диний эътиқоди туфайли таъқиб-тазийққа учраб, қочган инсонлар. Кўпчилиги 5-6 йилдан бери яшаб ўтирган ўзбеклар. Улар ҳеч-бир партиянинг яъзоси эмас. Фақат ўша диндор бўлганлари учун тазийқ-таъқибга учраган мазлумлар. Ўзбекистонга борса, мутлақо булар ҳибс қилинади ва қийноққа солинади ва ҳатто ўлдирилиши ҳам мумкин. Бунга йўл қўймаслигимиз керак. Жамоатчилик бунга қарши чиқиши керак. Масалан, “Амнести Интернэшнл”, “Ҳюман Райтс Уотч” каби ташкилотлар бу нарсани қўлга олиб, шуғулланиши керак ва турк ҳукуматига уларни қайтариб юбормасликни талаб қилиб чиқиши керак, деб ўйлайман, – деди Муҳаммад Солиҳ.\nВоқеа юзасидан Истанбул полициясидан маълумот олишнинг имкони бўлмади.\nАфтидан муҳожирларни ушлаш тадбири фақат Истанбулда кузатилмоқда. 11 август куни Туркиянинг бошқа шаҳарларида яшаётган ўзбекистонлик муҳожирлар Озодлик билан суҳбатда ҳарбий тўнтаришга уринишдан сўнг фавқулодда текширув бўлмаганиниайтишди.\n15 июль куни Туркияда бир гуруҳ ҳарбийлар давлат тўнтариши амалга оширишга урингани ортидан мамлакатда фавқулодда ҳолат эълон қилинган.\nУшбу воқеадан сўнг “Ўзбектуризм” Миллий компанияси Туркияга сафар қилишни режалаштираётган Ўзбекистон ватандошлари ҳамда Туркияга сайёҳлар жўнатиш билан шуғулланадиган операторларидан бу мамлакатдаги ижтимоий-сиёсий вазиятни ҳисобга олишни сўради.